Sentuhan Kulit Ke Kulit Ibu & Bayi, Buat Dalam 10 Minit Sejurus Bersalin, Ini 7 Manfaatnya!

Dewasa kini, terdapat banyak kajian yang mendedahkan manfaat penjagaan
kangaroo
 selepas kelahiran mampu membantu ibu bapa dan bayi dalam pelbagai cara.

Penjagaan ini sangat dititikberatkan dalam penjagaan bayi
 dan telah diadaptasi oleh banyak hospital di negara kita.

Manfaat penjagaan
kangaroo
 selepas kelahiran terhadap ibu dan anak telah banyak disokong oleh kajian kini. Marilah kita kupas mengenainya dalam artikel ini.

Berbezakah sentuhan kulit ke kulit (SSC) daripada penjagaan kangaroo?

Sentuhan kulit ke kulit (SSC) juga dikenali penjagaan
kangaroo
 bermaksud
bayi yang baru dilahirkan haruslah diletakkan dalam keadaan telanjang di dada ibu tidak lama selepas lahir.

Terdapat 2 jenis sentuhan kulit ke kulit iaitu segera dan awal. SSC segera merujuk dalam lingkungan 10 minit selepas kelahiran, dan SSC awal ialah antara 10 minit hingga 24 jam selepas kelahiran.

Kebaikan penjagaan
k
angaroo
 dari sudut saintifik

Membantu penyusuan badan

Kajian telah menyokong penjagaan
kangaroo
 kerana ia mampu mendorong penyusuan badan.

Ia mendedahkan bahawa bayi yang mendapat SSC selepas kelahiran menyusu 60 hari lebih lama berbanding tanpa penjagaan tersebut.

Selain itu, terbukti juga bayi yang mendapat penjagaan ini senang untuk disusukan pada kali pertama penyusuan.

Membantu penghasilan susu ibu

Tidak dinafikan lagi, salah satu manfaat penjagaan
kangaroo
 antara ibu dan bayi ialah
ia mampu membantu ibu untuk menghasikan lebih banyak susu badan.

Dr Malika D. Shah, seorang pembantu profesor Jabatan Pediatrik dan Neonatologi
Northwestern University Feinberg School of Medicine
menjelaskan, penemuan ini disebabkan oleh keseimbangan horman laktasi semasa interaksi antara ibu dan bayi.

Pengadaptasian suhu badan bayi yang lebih baik

Semasa dalam kandungan, suhu badan bayi dikawal oleh ibu sepenuhnya. Oleh itu, selepas lahir, bayi mengambil masa untuk mengadaptasi dengan suhu sekeliling.

Kajian daripada
Cedarville University
 membuktikan bahawa kebaikan SSC antara ibu atau bapa dan bayi ialah bayi mampu menyesuaikan diri dengan suhu sekeliling lebih cepat berbanding bayi di bawah inkubator.

Ia boleh dipraktikkan dengan mendukung atau mendakap bayi anda
 untuk memastikan suhu badannya terjaga.

Peningkatan fungsi jantung dan paru-paru bayi

Semasa kelahiran, bayi melalui peralihan yang dramatik kerana buat pertama kalinya mereka akan bernafas dengan sendiri (
baby’s first breath
).

Bayi yang mendapat sentuhan kulit ke kulit cenderung untuk menyesuaikan diri dengan persekitaran baru dengan lebih cepat berbanding dengan bayi yang tidak mendapat penjagaan tersebut.

Kajian mendedahkan salah satu manfaat penjagaan SSC ialah
bayi mempunyai kadar jantung dan pernafasan yang lebih normal
 dan stabil berbanding bayi di bawah inkubator.

Penjagaan
k
angaroo
 membantu bayi tidur lena

Salah satu manfaat SSC ialah
ia mampu membantu bayi mendapat tidur yang lebih nyenyak.

Hal ini kerana bayi anda tidak akan mudah untuk menangis atau rasa tertekan ketika berada dekat dengan anda.

Semasa dalam tempoh kelahiran, kebanyakan bayi berhenti menangis setelah ditemukan dengan ibu mereka.

Kebanyakan hospital kini membenarkan bayi untuk berada dalam bilik yang sama dengan ibu untuk menggalakkan penjagaan
kangaroo
yang lebih kerap.

Membantu para ibu mengelakkan kemurungan selepas kelahiran

Memetik kajian daripada The American Journal of Maternal/Child Nursing (MCN), penjagaan
kangaroo
 antara ibu dan bayi mampu membebaskan hormon oksitosin dalam kadar yang tinggi.

Hormon ini bertanggungjawab untuk mengurangkan kegelisahan ibu selepas melahirkan anak dan merapatkan hubungan antara ibu dan dan anak.

Hal ini selanjutnya akan mengurangkan kadar kemurungan bagi ibu tersebut.

Meningkatkan perkembangan mental bayi

Sebuah pusat kajian di Kanada mendedahkan bahawa bayi yang menerima sentuhan kulit ke kulit ternyata mempunyai fungsi otak yang lebih berkembang berbanding bayi yang tidak menerima penjagaan yang sama.

Manfaat ini akan terus bersama dengan pertumbuhan bayi tersebut
 sehingga remaja.

Mulakanlah penjagaan
k
angaroo
 untuk si comel dan anda

Tips
 penjagaan mudah bagi anda:

Pastikan ibu atau bapa duduk di ruangan privasi yang selesa.

Letakkan bayi yang berlampin sahaja di dada anda sekurang-kurangnya 20 minit.

Jikalau bayi menyusu badan, maka serahkanlah bayi kepada bapa selepas susuan.

Penjagaan SSC bukan sahaja bermanfaat untuk bayi malah ibu bapa juga. Sebaik-baiknya, SSC dilatih dari awal kelahiran lagi sehingga bayi sedia untuk meneroka persekitaran baru dengan sendirinya.


Serat Dalam Badan Penting Untuk Cegah Masalah Usus! (Sembelit & Cirit-birit)

Keperluan serat dalam badan sebenarnya berfungsi sebagai pengawal usus dan berkesan bagi
membantu masalah sembelit atau cirit-birit
.

Serat yang larut boleh membantu menyerap cecair yang berlebihan dalam usus dan dengan itu bertindak untuk mengeraskan najis yang cair seperti kesan span.

Keperluan serat dalam badan

Wanita sepatutnya mendapat 25 gram dan lelaki 38 gram.

Menambahkan serat ke dalam pemakanan anda secara perlahan-lahan untuk mengelakkan
kekejangan dan kekembungan
.

Lakukan dalam tempoh 2 atau 3 minggu dan minum banyak air.

Mulakan dengan menambah 7 gram serat untuk diet harian dan tingkatkan setiap minggu sehingga mencapai jumlah yang disarankan.

Untuk mencapai sasaran harian keperluan serat
 dalam badan, seorang wanita boleh makan:

Cawan oat (4 gram) dan pir (4 gram) untuk sarapan pagi

Epal besar untuk snek/kudapan (4.5 gram)

Salad dibuat dengan 3 cawan salad romaine (3 gram), 1/4 cawan saderi cincang (2 gram) dan tomato kecil (1.4 gram) dengan makan tengah hari

Setengah cawan bayam yang dimasak (7 gram) sebagai hidangan sampingan dengan makan malam

Seorang lelaki boleh mencapai sasaran itu dengan menambahkan tiga buah ara kering (10.5 gram) dan keladi bakar saiz sederhana (6.8 gram) untuk makan malamnya.

Jenis keperluan serat

Terdapat dua jenis keperluan serat
 dalam badan iaitu larut dan tidak larut.

Jenis serat yang anda harus ambil bergantung kepada keadaan yang anda alami.

Serat larut membantu cirit-birit dengan menyerap air dan menambahkan pembentukan kepada najis.

Serat yang tidak larut, yang tidak dicerna, boleh membantu sembelit tetapi membuat cirit-birit lebih teruk.

Serat larut juga membantu mengurangkan kolesterol dan mengawal gula darah anda.

Makanan mempunyai jenis yang larut:

Oat

Kekacang

Ubi keledek

Epal

Mangga

Plum

Buah beri

Kiwi

Buah ara

Makanan mempunyai jenis tidak larut:

Kulit buah

Kulit kacang

Kulit kentang (terutamanya apabila ia rangup, tetapi elakkan kentang goreng, yang tinggi lemak)

Produk gandum

Beras perang

Bijian (seeds)

Brokoli

Bayam

Lobak

Timun

Saderi

Salad

Tomato


JANGAN Urut Kaki Jika Terseliuh, Tapi Cuba Guna Kaedah RICE Untuk Merawatnya!

Ketika anda sedang bermain bola dan cuba menggelecek bola daripada pasukan lawan, kaki anda tersalah gelecek dan menyebabkan anda terseliuh pada bahagian pergelangan kaki. Anda meraung kesakitan kerana ini adalah pertama kali anda mengalami terseliuh kaki. Apa yang patut dibuat kalau
terseliuh kaki dan lebam
?

Anda mungkin runsing untuk membuat keputusan sama
ada ingin berurut
, berjumpa doktor atau hanya merawat sendiri?

Namun tahukah anda, jika anda mengalami masalah ini, anda tidak semestinya perlu melakukan urutan. Ada satu kaedah yang mungkin lebih kurang menyakitkan.

Apakah kaedah tersebut?

Untuk mendapatkan lebih banyak info berkenaan Kecergasan, anda boleh klik
di sini
.

Hanya tukang urut profesional

Untuk pengetahuan anda, terseliuh adalah
salah satu kecederaan yang paling kerap berlaku dalam aktiviti sukan
 yang banyak melibatkan penggunaan bahagian bawah tubuh seperti kaki.

Terdapat beberapa jenis keadaan terseliuh kaki yang boleh berlaku dan ia boleh menjadi kronik.

Walaupun terdapat beberapa jenis rawatan yang tersedia
bagi membantu memulihkan masalah ini
, anda tidak sepatutnya mencuba melakukan urutan pada bahagian yang terseliuh.

Ia hanya boleh dilakukan oleh ahli profesional yang bertauliah yang benar-benar mengetahui kaedah sebenar terapi urutan.

Baca juga:

Kecederaan Tisu Lembut Macam Mana Nak Rawat? Boleh Ke Pergi Mengurut?

Nak Urut Tapak Kaki Pasangan? Jom Belajar Urutan Refleksologi Kaki, 15 Minit Saja!

Guna kaedah R.I.C.E untuk rawat kaki terseliuh

Ia sebenarnya bergantung kepada jenis dan tahap kecederaan yang anda alami.

Tujuan rawatan adalah untuk mengurangkan kesakitan dan pembengkakan,
menggalakkan penyembuhan ligamen dan mengembalikan fungsi pergelangan kaki anda
.

 Sekiranya anda mengalami jenis kecederaan teruk, anda mungkin akan dirujuk kepada pakar perubatan kecederaan muskuloskeletal.

Bagi jenis terseliuh akut, kaedah terapi urutan mungkin memberi kebaikan kepada pesakit yang terlibat.

Rawatan
standard
 bagi memulihkan seliuh yang akut adalah berpandukan akronim
RICE
 iaitu
rest
,
ice
,
compression
 dan
elevation
.

Rest:
 Elakkan penglibatan diri dalam aktiviti yang boleh menyebabkan kesakitan, pembengkakan dan ketidakselesaan

Ice:
 Gunakan pek ais dengan segera selama 15 ke 20 minit dan ulanginya dalam setiap 2 atau 3 jam.

Compression:
 Untuk mengurangkan pembengkakan, gunakan pembalut elastik
pada bahagian kaki yang bengkak
 dan gunakannya sehingga bengkak tersebut surut. Jangan balut dengan terlalu ketat

Elevation:
Tinggikan atau naikkan kaki anda lebih tinggi daripada paras jantung anda untuk mengurangkan bengkak

Nak guna ubat-ubatan untuk kurangkan rasa sakit terseliuh kaki?

Anda boleh mendapatkan ubat tahan sakit atau
pain reliever
 di kaunter farmasi
 bagi mengurangkan kesakitan yang dialami akibat masalah terseliuh.

Anda juga boleh mendapatkan ibuprofen
 (Advil, Motrin IB)
 atau
naproxen sodium
 (Aleve dan lain-lain) atau juga
acetaminophen
 (Tylenol). Kesemuanya berkesan untuk mengurangkan kesakitan tersebut.

Namun, jika anda tidak begitu pasti berkenaan keadaan sebenar kaki anda, berjumpalah dengan doktor untuk melakukan pemeriksaan dan rawatan yang sepatutnya.

Lakukan pemeriksaan dalaman juga kalau terseliuh kaki

Jika anda hanya mengalami masalah terseliuh bersifat ringan dan tidak parah atau teruk, anda masih boleh merawatnya di rumah melalui kaedah RICE ini.

Walau bagaimanapun, setiap kecederaan yang dialami perlu dilaporkan kepada pihak doktor terlebih dahulu bagi mengesan sekiranya
terdapat kecederaan dalaman yang lebih parah
.

Doktor akan melakukan beberapa jenis pemeriksaan seperti X-ray, MRI, CT-scan dan juga ultrasound.

Ini untuk memastikan agar tidak terdapat sebarang tulang yang patah dan mendapatkan maklumat yang lebih mendalam bagi kecederaan ligamen.

Hanya selepas disahkan doktor bahawa kaki anda hanya mengalami seliuh yang biasa, barulah anda boleh merawat sendiri kaki anda di rumah melalui nasihat doktor.


Nak Latih Baby Duduk? Boleh, TAPI Ambil Tahu 19 Perkara PENTING Ini Dahulu!

Pada usia berapa bayi mula duduk? Boleh ke kalau ada
parents
 yang melatih bayi duduk atau ia 1 tindakan tidak wajar?

Bergelar ibu bapa, pastinya anda berasa bangga apabila melihat
si manja mencapai tahap perkembangan
 yang baik.

Antara salah
satu perkembangan yang dinantikan ibu bapa
 adalah untuk melihat anaknya dapat duduk dengan baik.

Tetapi adakah anda tahu bila bayi akan mula duduk dengan sendirinya?

Untuk mendapatkan lebih banyak info berkenaan Keibubapaan, anda boleh klik
di sini
.

Bila bayi mula duduk?

Umumnya, seorang bayi akan belajar untuk duduk pada sekitar usia 6 bulan.

Walau bagaimanapun, ada sesetengah bagi sudah mula belajar untuk duduk seawal usia 4 dan 5 bulan.

 Tapi ada juga bayi yang hanya mula belajar untuk duduk setelah usia 7 dan 8 bulan.

Ia adalah sesuatu yang normal. Ini kerana perkembangan setiap anak adalah berbeza dan ada rentaknya yang tersendiri. Sebagai
ibu bapa anda tidak boleh membandingkan mereka
.

Namun, bagaimana pula jika ada ibu bapa yang mahu melatih bayi duduk, boleh ke?

Kemahiran diperlukan sebelum bayi mula duduk

Sebelum menjawab persoalan mengenai melatih bayi duduk, berikut adalah kemahiran yang diperlukan sebelum bayi mula duduk dengan sendirinya:

Sekitar usia 2 bulan

Si manja boleh mengangkat dan menahan kepalanya pada posisi 45°
sambil meniarap

untuk beberapa minit.

Sekitar usia 3 bulan

Pada usia ini, bayi sudah boleh mengangkat kepala dan dadanya pada posisi 45° sambil meniarap. Keadaan kepala si manja lebih stabil berbanding sebelumnya.

Sekitar usia 4 bulan

Bayi sudah dapat mengangkat kepalanya sehingga 90° sambil meniarap. Si kecil juga mungkin sudah mencuba untuk duduk dengan bantuan.

Sekitar usia 5 bulan

Pada tempoh ini, anak anda akan mula mengangkat keseluruhan badannya
semasa sesi tummy time
.

Si kecil juga sudah boleh berguling. Dengan sokongan, mereka juga akan dapat mengekalkan kestabilan kepala ketika duduk.

Sekitar usia 6 bulan

Si manja sudah boleh duduk dengan bantuan. Malahan mereka juga sudah mampu berguling ke kiri dan ke kanan.

Sekitar usia 7 bulan

Kebanyakan bayi boleh duduk sendiri tanpa sokongan. Bahkan si manja mungkin sudah boleh mengangkat bahagian atas badan mereka.

Sekitar usia 8 bulan

Sudah mampu untuk duduk tegak tanpa bantuan. Pada waktu ini, anak anda mungkin mampu menggerakkan bahagian atas badannya dengan mudah dan seimbang.

Jangan terkejut, jika si manja sudah cuba-cuba untuk berdiri dengan bantuan pula.

Cara untuk melatih bayi duduk

Sudah tentu anda boleh melatih bayi duduk. Namun ada caranya.

Tummy time

Penting untuk anda memberikan masa secukupnya untuk bayi melakukan
tummy time
.

Apabila si manja sudah boleh mengawal kepalanya, baringkan dia secara meniarap.

Pada permulaan, letakkan dia meniarap di atas pangkuan atau perut anda.

Setelah bayi sudah semakin kuat, biarkan dia untuk berbaring di permukaan yang selamat untuk
tummy time.

Back time

Tummy time
 langkah penting untuk menguatkan leher dan otot bahagian atas badannya. Manakala
back time
 dapat menguatkan otot abdomen, dada dan belakang badan.

Baringkan bayi secara menelentang dan berikan dia mainan. Anda mungkin dapat melihat anak cuba untuk berguling.

 Pegang bayi dalam posisi lurus

Anda boleh melatih bayi duduk dengan meletakkan mereka dalam posisi duduk. Tetapi pastikan badan si manja diberikan sokongan sepenuhnya.

 Bantuan tambahan

Anda boleh gunakan pelbagai alatan tambahan atau
mainan untuk membantu si manja duduk
.

Gunakan bantal sebagai pelapik
 ketika bayi duduk di atas ribaan anda.
Berikan mainan di hadapan si manja
 dan bantu mereka mencapainya.

Posisi melatih bayi duduk

Terdapat beberapa posisi yang boleh dicuba untuk membolehkan bayi mula duduk sendiri:

 Duduk di pangkuan

Biarkan bayi duduk di riba anda dan alihkan sokongan tangan daripada badan atas ke badan bawah. Gerakkan tangan anda daripada bahagian dada ke bahagian pinggul bawah si manja.

Posisi ini sesuai untuk
bayi berumur 3 hingga 6 bulan
.

 Duduk di kerusi

Anda boleh gunakan
kerusi untuk membolehkan bayi mula duduk
. Kaedah ini sesuai untuk si manja yang sudah mula untuk duduk tetapi masih perlu melakukan kestabilan bahagian badan atas.

 Duduk di lantai antara kaki

Sesuai untuk bayi berusia 4 hingga 5 bulan. Bayi akan mendapat sokongan daripada dada dan kaki anda.

 Duduk di lantai dengan bantal

Letakkan bantal di sekitar
bayi dan mainan
 di hadapan mereka.
Biarkan dia mencapai mainan tersebut
.

 Posisi tripod

Biarkan bayi duduk dengan kedudukan kaki terpisah dan letakkan mainan pada jarak yang boleh dicapai.

Biarkan bayi menggunakan kekuatan bahagian belakang badannya untuk mencapai mainan tersebut. Sesuai untuk
bayi berusia 4 hingga 6 bulan.

 Duduk dalam bakul pakaian

Untuk melatih anak duduk, letakkan mereka dalam bakul pakaian atau kotak. Ia membolehkan si manja mendapat sokongan kiri dan kanan.

 Posisi cincin

Sesuai untuk
bayi usia 6 hingga 8 bulan
. Letakkan bayi duduk di lantai dengan kaki terbuka tetapi bertemu di tapak kaki.

Ada beberapa senaman yang boleh dilakukan untuk membolehkan bayi mula duduk tetapi jangan berlebihan.

Jika anda menyedari kadar perkembangan si manja terbantut atau perlahan, dapatkan pemeriksaan doktor.


Bagaimana Membantu Seseorang Mengalami Gegaran Otak?

Terdapat kebarangkalian apabila anda jatuh dengan kuat atau kemalangan yang menggoncang otak di dalam tengkorak, yang dikenali sebagai gegaran (
concussion
). Namun begitu, kadangkala insiden terjatuh ini boleh menyebabkan luka atau lebam pada kepala dan muka, tidak semestinya ia menyebabkan gegaran serius sehingga mencederakan otak. Anda dinasihatkan untuk segera mendapatkan rawatan kecederaan dan menjalani siri ujian bagi mengukur tahap gegaran untuk tindakan selanjutnya oleh doktor.

Kenal pasti gegaran otak

J ika seseorang mengalami gegaran otak, berikut perubahan yang akan dialaminya:

Pemikiran dan ingatan

Tidak berfikir dengan jelas

Berasa lemah

Tidak dapat menumpukan perhatian

Tidak dapat mengingat maklumat baru

Fizikal

Pening dan muntah

Sakit kepala

Penglihatan kabur

Peka kepada cahaya atau bunyi bising

Masalah keseimbangan

Berasa letih atau tidak bertenaga

Emosi dan perasaan

Mudah kecewa atau marah

Sedih

Berdebar atau cemas

Lebih emosi

Tidur

Tidur berlebihan daripada biasa

Tidur kurang daripada biasa

Mengalami kesukaran tidur

Apa yang boleh anda lakukan untuk membantu pemulihannya

Individu yang mengalami kecederaan tidak dibenarkan oleh doktor untuk pergi ke sekolah atau bekerja. Ketika ini, mereka harus berehat secukupnya. Rehat sangat penting selepas gegaran, kerana dengan berehat akan membuatkannya dalam keadaan santai tanpa sebarang tekanan, sekaligus mempercepatkan proses penyembuhan.

Jangan ambil mudah dengan mengabaikan simptom-simptom yang dinyatakan di atas; atau berharap semuanya akan berfungsi seperti ‘sedia kala’ hanya akan merumitkan keadaan. Sentiasa perhatikan simptom dan dapatkan rawatan bagi mengurangkan kesan akibat simptom. Selain itu, berikan kata-kata perangsang dan nasihat — mengambil sedikit masa untuk sembuh, tapi jangan berputus asa.

Mereka mungkin tidak dapat melakukan kerja rumah buat seketika.

Di sinilah peranan anda untuk memastikan segalanya dalam keadaan teratur agar mereka tidak tertekan jika berada dalam keadaan rumah yang tidak kemas. Hiburkanlah mereka dengan keluar bersiar-siar, menonton wayang atau kunjungi rakan-rakannya, dengan harapan, ini akan menggalakkan perasaan gembira yang akhirnya mempercepatkan penyembuhan.

Tip untuk dewasa

Dapatkan tidur secukupnya pada waktu malam, dan beristirahat pada siang hari.

Elakkan aktiviti yang memerlukan fizikal (pembersihan rumah, angkat berat, keluar bekerja) atau memerlukan banyak tumpuan. Ia boleh menyebabkan simptom anda lebih teruk dan memperlahankan pemulihan.

Elakkan aktiviti seperti rekreasi sukan, yang boleh membawa kepada gegaran otak yang lain. (Adalah lebih baik untuk mengelakkan roller coaster atau lain-lain tunggangan berkelajuan tinggi yang boleh membuatkan simptom lebih teruk atau bahkan menyebabkan gegar otak).

Apabila pakar penjagaan kesihatan anda berkata anda sudah pulih, anda boleh melakukan aktiviti sebelum ini dengan beransur-ansur tapi jangan dilakukan sepenuhnhya.

Oleh kerana keupayaan anda bertindak balas mungkin lebih perlahan selepas gegaran, tanya doktor anda bila anda boleh memandu kereta dengan selamat, naik basikal, atau mengendalikan peralatan berat.

Berbincang dengan doktor anda tentang bila anda boleh kembali bekerja. Tanya mereka bagaimana anda boleh membantu majikan anda memahami apa yang telah berlaku kepada anda.

Pertimbangkan berbincang dengan majikan anda untuk kembali bekerja secara beransur-ansur dan mengubah kerja atau jadual kerja anda sehingga anda pulih (Bekerja separuh hari).

Hanya mengambil ubat-ubatan yang telah diluluskan oleh doktor anda.

Jangan minum minuman beralkohol sehingga doktor anda mengatakan anda cukup baik. Alkohol dan ubat lain boleh memperlahankan pemulihan anda dan membuat anda berisiko kecederaan selanjutnya.

Tuliskan perkara-perkara yang mungkin lebih sukar daripada biasa untuk anda ingat.

Jika anda mudah terganggu, cuba lakukan satu perkara pada satu masa. Sebagai contoh, jangan cuba menonton TV semasa makan malam.

Berunding dengan ahli keluarga atau rakan rapat apabila membuat keputusan penting. Jangan mengabaikan keperluan asas anda, seperti makan dengan baik dan berehat secukupnya.

Elakkan penggunaan komputer yang berterusan, termasuk permainan komputer/video pada awal proses pemulihan.

Sesetengah orang melaporkan bahawa berasa melayang-layang adalah simptom sejurus selepas gegaran.

Tip untuk kanak-kanak

Ibu bapa dan penjaga kanak-kanak yang mempunyai gegaran boleh membantu mereka pulih dengan mengambil peranan aktif dalam pemulihan mereka:

Pastikan kanak-kanak mendapat banyak rehat. Pastikan jadual tidur yang teratur, termasuk tiada malam lewat dan tidak terlebih tidur.

Memastikan kanak-kanak menghindari aktiviti berisiko tinggi/berkelajuan tinggi seperti menunggang basikal, bermain sukan, atau memanjat peralatan permainan kanak-kanak, roller coaster atau tunggangan yang boleh mengakibatkan benjolan lain, atau menghentakkan kepala atau badan. Kanak-kanak tidak boleh kembali kepada jenis aktiviti ini sehingga doktor mereka mengesahkan mereka cukup baik.

Hanya memberikan anak anda ubat-ubatan yang diluluskan oleh doktor pediatrik atau keluarga.

Berbincang dengan doktor mereka tentang bila anak harus kembali ke sekolah dan aktiviti lain dan bagaimana ibu bapa atau pengasuh dapat membantu anak menangani cabaran yang mungkin dihadapi olehnya. Sebagai contoh, anak anda mungkin perlu menghabiskan lebih sedikit waktu di sekolah, sentiasa berehat, atau memerlukan lebih banyak masa untuk mengambil ujian.

Berkongsi maklumat mengenai gegaran dengan ibu bapa, adik-beradik, guru, kaunselor, pengasuh bayi, jurulatih, dan orang lain yang berinteraksi dengan kanak-kanak itu membantu mereka memahami apa yang telah berlaku dan bagaimana memenuhi keperluan kanak-kanak.

Hello Health Group
 tidak memberikan nasihat, diagnosis atau rawatan perubatan.


Kaca Mata Hitam Bukan Sekadar Gaya! Lindungi Mata Anda Dengan 'Spek' Polarized

Lebih daripada sekadar aksesori fesyen, cermin mata hitam melindungi penglihatan dan membantu kita berasa lebih selesa dalam keadaan cerah dan silau. Menariknya, bahkan kini kewujudan kacamata
polarized
 memeriahkan lagi pilihan di pasaran.

Sebilangan orang mahukan lebih daripada sekadar
perlindungan sinar UV
, mereka juga mahukan cermin mata hitam yang mampu menyekat silau.

Tetapi dengan pelbagai julat harga dan rekaan yang tidak terkira banyaknya di pasaran, bagaimanakah caranya untuk kita tahu pilihan yang menawarkan perlindungan mata terbaik?

Beza kacamata
polarized
 berbanding cermin mata hitam biasa

Cermin mata hitam biasa menawarkan perlindungan asas terhadap cahaya terang dan sinar UV.

Akan tetapi, hanya lensa
polarized
 yang mampu menyekat cahaya silau dan juga dapat meningkatkan ketajaman visual, kontras warna dan keselesaan visual.

Kanta boleh dipolarisasi ke tahap yang berbeza dan dengan cara yang berbeza.
Sebilangan besar kacamata

polarized
 yang murah mempunyai filem nipis yang terpakai pada satu sisi lensa.

Banyak lensa berkualiti tinggi telah dilaminasi filem di antara dua lapisan bahan lensa, fungsinya untuk menghalang daripada tergores ketika digosok.

Di samping itu, semakin padat lapisan filem ini, semakin banyak polarisasi yang ditawarkannya.

Dalam kebanyakan kes, kacamata ini tidak kelihatan berbeza dengan cermin mata hitam biasa.

Walaupun filem yang lebih padat cenderung untuk kelihatan lebih gelap, namun warna lensa tidak menentukan berapa banyak polarisasi yang diberikannya.

Sepasang cermin mata hitam yang sangat gelap dengan filem ringan tidak akan menyekat banyak cahaya berbanding bayangan kaca yang lebih ringan dengan filem yang lebih padat.

Antara kelebihan kacamata polarized

1. Kacamata
polarized
 dapat mengurangkan kesan berbahaya UVA/UVB.

Cahaya ultraviolet boleh merosakkan penglihatan anda jika anda sering
terdedah terhadap pancarannya
.

Apabila anda membeli lensa
polarized
 yang memberi anda pilihan untuk menyaring UVA/UVB, maka anda akan mengurangkan risiko yang mata anda hadapi ketika melangkah keluar pada hari yang terang.

Sekiranya anda ingin meningkatkan potensi maksimum untuk penglihatan anda, pertimbangkan lensa terpolarisasi yang juga mengandungi
filter
 dalam menyerap sinar HEV.

2. Kaca mata ini berfungsi di tempat teduh.

Sekiranya anda memakai cermin mata hitam biasa di luar, maka anda mungkin akan menanggalkannya ketika anda memasuki tempat yang teduh.

Jika begini, anda akan meningkatkan lagi pendedahan mata terhadap UV dan HEV  kerana tidak ada lagi perlindungan untuk mata anda.

Apabila anda mempunyai sepasang kacamata
polarized
ini untuk menyokong kesihatan mata anda, maka anda boleh memakai kaca mata hitam walaupun di tempat teduh kerana tahap kontras warna akan kekal pada tahap yang baik.

3. Ia berfungsi untuk semua orang.

Kecuali jika doktor memberitahu anda sebaliknya, sesiapa sahaja boleh memakai lensa
polarized
 untuk
membantu melindungi penglihatan
 mereka daripada cahaya matahari.

Sebilangan orang merasakan mereka mempunyai lebih banyak perlindungan terhadap masalah ini kerana faktor warna kulit mereka, tetapi itu tidak semestinya benar.

Risiko kerosakan mata akibat
sinaran yang berpunca daripada UVA/UVB
 adalah sama tidak kira apa pun warna kulit kita.

Sekiranya anda dilengkapi dengan kaca mata dan lensa yang betul, maka tidak ada lagi alasan untuk anda tidak keluar kerana takut akan silau pada hari yang cerah.

4. Kacamata
polarized
 wujud dalam pelbagai pilihan warna.

Produk yang lebih murah akan menyediakan penapis yang dapat digunakan dalam banyak jenis tahap silau, tetapi dengan melabur lebih sedikit terhadap cermin mata hitam dan kaca mata, anda akan dapat memanfaatkan kelebihan di bawah:

Lensa mawar: Mempertajam fokus dan kontras anda dalam banyak keadaan cahaya sambil mengurangkan
risiko mendapat migrain

Lensa kuning: Berfungsi untuk menghilangkan gelombang spektrum cahaya biru yang dapat memenatkan mata dan menyebabkan keletihan, ketegangan, dan sakit kepala

Lensa kelabu: Menapis semua panjang gelombang dalam spektrum cahaya visual, dan merupakan antara pilihan yang paling biasa anda boleh dapati

Lensa coklat: Berkesan dalam keadaan cahaya terang atau ketika hari mendung

Lensa hijau: Memberikan bantuan penapisan yang lebih baik apabila anda berada dalam tempat yang sangat terang

Jadi, jika anda ingin menjaga penglihatan anda semasa di luar rumah, carilah kaca mata yang menyediakan perlindungan untuk deria penglihatan anda ini.


4 Manfaat Madu TAK Ramai Sedar Jika Diamal Masa Bulan Puasa, Apa Tunggu Lagi?

Madu memiliki keistimewaan dibandingkan zat pemanis lain dan boleh terus memakannya tanpa perlu proses pengolahan terlebih dahulu.

Ini kerana kandungan gula sederhana yang terdapat di dalamnya, iaitu glukosa dan fruktosa dengan kadar yang cukup tinggi. Ia berbeza dengan gula tebu yang harus diolah terlebih dahulu sebelum digunakan.

Jumlah kalori yang dihasilkan bagi setiap 100g madu dalah 294 kalori dan ini lebih rendah berbanding gula yang kalorinya 364 bagi setiap 100g. Baca artikel ini untuk mengetahui kelebihan pengambilan madu semasa berpuasa.

1. Mengekalkan tenaga

Tenaga adalah perkara yang diperlukan tubuh supaya tidak lemah, letih dan lesu sepanjang berpuasa. Pengambilan tenaga boleh dipenuhi dengan makan
madu
 ketika bersahur, yang mana dipercayai memenuhi keperluan tenaga sehingga waktu berbuka puasa. Madu juga boleh memenuhi keperluan cecair tubuh dan membantu badan daripada masalah dehidrasi semasa puasa.

2. Mengawal berat badan

G
unakan madu yang dicairkan dengan air suam, untuk membakar lemak yang masuk ke dalam badan kita. Dengan cara itu, lemak akan lebih mudah dibakar dan menjadi tenaga yang diperlukan oleh tubuh semasa berpuasa.

3. Mengimbangi metabolisma

Metabolisma tubuh akan berjalan lancar dan baik sekiranya mengambil madu yang dicampurkan dengan air. Jadi, cuba minum madu yang dicairkan dengan air suam ketika sahur. Ia boleh membantu tubuh mencerna nutrien yang terdapat dalam makanan yang diambil ketika sahur dan berbuka.

4. Mengatasi sembelit

Pergerakan usus akan menjadi lebih baik dengan pengambilan madu. Jika pergerakan usus kecil dan usus besar berfungsi dengan baik, maka masalah
sembelit
 dapat dielakkan daripada berlaku sepanjang berpuasa Ramadan.

Sebagai pengganti gula, madu sangat mujarab untuk meningkatkan stamina.
Menambahkan madu dalam pola makan seharian sebagai ganti gula dan pembekal tenaga yang dapat diserap oleh tubuh.

Madu mengandung gula sederhana, protein, dan sedikit gula kompleks. Madu bersifat antibiotik, antiseptik, dan antifungal yang menghambat atau menghentikan pertumbuhan berbagai bakteri patogen, mikroorganisme, juga fungus.


Miositis

Definisi

Apa itu Miositis?

Miositis bermaksud radang pada otot yang anda guna untuk menggerakkan anggota badan anda. Cedera, jangkitan, atau penyakit autoimun boleh menjadi punca penyakit ini. Terdapat dua jenis miositis iaitu polimiositis dan dermatomiositis. Polimiositis menyebabkan kelemahan otot, sering berlaku pada otot yang dekat dengan bahagian trunkus badan anda. Dermatomiositis pula mengakibatkan kelemahan otot serta ruam pada kulit.

Apakah kebarangkalian Miositis?

Miositis sangat biasa berlaku dan biasanya terjadi pada wanita berbanding lelaki. Ia juga boleh terjadi pada semua peringkat umur. Ini dapat dielakkan dengan mengurangkan faktor risiko anda. Sila berunding dengan doktor anda untuk maklumat lanjut.

Simptom-simptom

Apakah simptom-simptom Miositis?

Simptom yang biasa dialami oleh miositis ialah kelemahan otot. Kelemahan ini mungkin disedari atau hanya dijumpai melalui ujian. Sakit otot (mialgia) boleh atau tidak boleh berlaku.

Kelemahan yang berpunca daripada miositis akan menyebabkan pesakit terjatuh dan sukar untuk bangun semula dari kerusi atau selepas jatuh. Simptom lain yang mungkin dialami bersama keadaan radang ini termasuklah:

Ruam;

Lesu;

Kulit pada tangan menjadi tebal;

Sukar menelan;

Sukar bernafas;

Pesakit miositis yang disebabkan oleh virus selalunya akan mempunyai simptom jangkitan virus seperti selesema, demam, batuk dan sakit tekak atau mual dan cirit-birit. Walau bagaimanapun, simptom jangkitan virus mungkin hilang selepas beberapa hari atau minggu sebelum simptom miositis bermula.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang tidak di senaraikan di atas atau ada sebarang soalan, sila berunding dengan doktor anda. Tubuh setiap orang bertindak dengan cara berbeza. Berbincang dengan doktor mengenai apa yang terbaik untuk situasi anda.

Punca

Apakah Punca Miositis?

Miositis disebabkan oleh sebarang keadaan yang mengakibatkan keradangan pada otot. Punca miositis boleh dibahagikan kepada beberapa kategori:

Keadaan radang: Keadaan yang menyebabkan keradangan pada keseluruhan badan yang mengganggu otot, boleh mengakibatkan miositis. Kebanyakannya disebabkan oleh keadaan autoimun di mana badan menyerang tisunya sendiri. Keadaan radang yang berpotensi menyebabkan miositis yang parah termasuklah:

Dermatomiositis;

Polimiositis;

Jasad inklusi miositis

Keadaan radang lain yang menyebabkan miositis yang lebih sederhana, termasuklah:

Lupus;

Skleroderma;

Artritis reumatoid;

Keadaan radang sering mengakibatkan miositis yang paling serius, ia memerlukan rawatan jangka panjang.

Jangkitan: Jangkitan virus adalah punca biasa miositis. Bakteria, fungus, atau organisma lain juga boleh menyebabkan miositis tetapi ia jarang berlaku. Virus atau bakteria boleh menyerang otot secara langsung, atau mengeluarkan bahan yang boleh merosakkan serat otot. Virus selsema, serta HIV adalah antara beberapa virus yang boleh menyebabkan miositis.

Ubat: Banyak jenis ubat dan dadah yang boleh menyebabkan kerosakan sementara pada otot. Oleh sebab radang pada otot tidak dapat dikenal pasti, masalah otot sebegini lebih dikenali sebagai miopati. Ubat yang menyebabkan miositis atau miopati termasuklah;

Statin;

Kolcisina;

Plaquenil (hydroxychloroquine);

Interferon alfa;

Kokaina;

Alkohol.

Miopati boleh berlaku sejurus selepas pengambilan ubat, atau mungkin berlaku selepas beberapa bulan atau tahun. Kadang kala ia disebabkan oleh interaksi antara dua ubat yang berbeza. Miositis yang parah jarang sekali berlaku akibat ubat-ubatan.

Kecederaan: Senaman yang keterlaluan boleh mengakibatkan otot sakit, bengkak, dan lemah untuk beberapa jam atau hari selepas bersenam. Keradangan menjadi punca kepada simptom-simptom ini, mengakibatkan terjadinya miositis jenis ini. Simptom miositis selepas bersenam atau cedera kebiasaannya akan hilang sepenuhnya dengan rehat dan pemulihan.

Rhabdomiolisis: Rhabdomiolisis berlaku apabila otot pecah dengan cepat. Sakit otot, lemah, dan bengkak ialah simptom bagi rhabdomiolisis. Air kencing juga boleh bertukar warna coklat gelap atau merah.

Faktor-faktor Risiko

Apakah yang meningkatkan risiko saya kepada Miositis?

Terdapat banyak faktor risiko untuk miositis, seperti:

Faktor genetik

Faktor persekitaran: terdedah kepada cahaya UV.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Miositis didiagnosis?

Doktor akan mengesyaki miositis berdasarkan simptom-simptom seperti kelemahan otot atau bukti-bukti miositis yang lain. Ujian yang boleh dibuat untuk miositis termasuklah:

Ujian darah: Paras enzim otot yang tinggi, seperti kreatina kinase, bermakna ada keradangan otot. Ujian darah lain dibuat untuk memeriksa antibodi tidak normal bagi mengesan keadaan autoimun.

Pengimbas MRI: Pengimbas menggunakan magnet berkuasa tinggi dan komputer untuk mendapatkan gambar otot. Pengimbas MRI membantu mengesan kawasan miositis dan perubahan otot dari masa ke semasa.

EMG: Dengan memasukkan jarum elektrod ke dalam otot, doktor akan menguji tindak balas otot terhadap isyarat saraf elektrik. EMG dapat mengesan otot yang lemah atau rosak disebabkan oleh miositis.

Biopsi otot: Ini merupakan ujian yang paling tepat dalam mendiagnosis miositis. Doktor akan mengenal pasti otot yang lemah, membuat satu bukaan kecil, dan mengeluarkan sampel tisu otot yang kecil untuk diuji. Biopsi otot adalah diagnosis akhir miositis bagi kebanyakan individu yang menghidapinya.

Terdapat banyak punca kelemahan dan sakit otot yang lebih biasa terjadi berbanding miositis, dan ujian bagi miositis bukanlah mudah. Oleh hal yang sedemikian, proses untuk mendiagnosis miositis mengambil masa yang lama.

Bagaimana pesakit Miositis dirawat?

Rawatan miositis berbeza mengikut puncanya.

Keadaan keradangan yang menyebabkan miositis, memerlukan rawatan penggunaan ubat yang mengganggu sistem imun, termasuklah:

Prednisone;

Azathioprine (Imuran);

Methotrexate;

Miositis yang berpunca daripada jangkitan, biasanya disebabkan oleh virus dan tidak memerlukan rawatan yang spesifik. Miositis yang disebabkan oleh bakteria jarang berlaku dan selalunya memerlukan antibiotik bagi mengelakkan jangkitan yang boleh membawa maut merebak.

Walaupun rhabdomiolisis jarang berlaku disebabkan oleh miositis, ia boleh menyebabkan kerosakan kekal buah pinggang. Individu yang mempunyai rhabdomiolisis akan di masukkan ke hospital untuk menerima cecair intravena secara berterusan dalam kuantiti yang banyak.

Miositis yang disebabkan oleh ubat, akan diminta untuk menghentikan pengambilan ubat tersebut. Dalam kes di mana miositis berpunca daripada ubat statin, keradangan otot selalunya berkurang dalam masa beberapa minggu selepas berhenti mengambilnya.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Miositis?

Gaya hidup dan kaedah rawatan sampingan berikut mungkin membantu anda mengatasi  miositis:

Bersenam adalah penting sebagai salah satu kaedah rawatan miositis. Hal ini penting bagi memastikan otot kuat dan fleksibel. Terapi fizikal boleh membantu mengelakkan otot daripada atrofi dan ia boleh mengembalikan kekuatan otot dan pengerakan. Doktor juga akan menyarankan makanan tambahan yang dapat membantu menambah kekuatan otot.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bahayakah Berjalan Semasa Tidur?

Berjalan semasa tidur,
sleepwalking
atau dikenali sebagai somnambulism, adalah satu
gangguan tidur
 yang menyebabkan individu bangun dan berjalan semasa mereka sedang tidur. Kebanyakan gangguan tidur ini berlaku pada zaman kanak-kanak, antara usia 4 hingga 8 tahun. Tetapi, ia tidak mustahil untuk berlaku ke atas individu dewasa.

Gangguan yang cenderung berlaku apabila seseorang individu itu tidak mendapat tidur yang mencukupi ini biasanya bermula ketika individu berada pada peringkat tidur mendalam (
deep sleep)
 dan menyebabkan berjalan atau melakukan tingkah laku kompleks yang lain semasa tidur.

Individu yang tidur berjalan ini tidak dapat bertindak balas semasa gangguan berlalu.
Malah, mereka kebiasaannya tidak mengingati kejadian tersebut. Dalam beberapa kes, mereka mungkin bercakap tentang sesuatu yang tidak masuk akal, meninggalkan rumah dan juga memandu jarak jauh.

Terdapat satu tanggapan salah, mengatakan kita tidak boleh mengejutkan individu yang berjalan semasa tidur. Kerana sebenarnya, ia agak berbahaya untuk membiarkan mereka terus tidur.

Simptom

Individu yang mengalami gangguan tidur berjalan ini akan kelihatan seperti terjaga kerana keadaan mata yang terbuka, malahan mereka mungkin tampak seperti sedang melihat sesuatu. Gangguan ini jarang berlaku ketika tidur sekejap pada waktu siang (
nap time)
.

Gangguan ini boleh berlaku secara kerap atau jarang, dan tempoh untuk ia berlangsung mungkin untuk beberapa minit, tetapi ia juga boleh berlangsung untuk tempoh yang lama.

Individu yang mengalami gangguan tidur ini mungkin:

Bangun dari katil dan berjalan-jalan sekitar bilik atau rumah

Duduk di atas katil dan membuka mata

Mata kelihatan bersinar, atau berkaca

Tidak bertindak balas atau berkomunikasi dengan individu lain

Sukar untuk dibangunkan semasa gangguan berlaku

Menjadi keliru untuk masa yang singkat selepas bangun

Tidak mengingati apa yang berlaku

Keletihan pada waktu siang disebabkan tidak mendapat tidur yang mencukupi

Ada masanya, individu yang mengalami tidur berjalan ini akan melakukan:

Aktiviti rutin seperti bercakap, memakai pakaian, atau makan

Keluar dari rumah

Memandu kereta

Melakukan sesuatu diluar dugaan, seperti kencing di dalam almari

Melakukan seks tanpa kesedaran

Mendapat kecederaan, sebagai contoh, melompat keluar dari tingkap

Menjadi berbahaya dalam tempoh kekeliruan selepas terbangun, atau ketika gangguan berlaku.

Punca

Terdapat beberapa keadaan yang boleh menjadi penyebab berlakunya gangguan tidur ini. Ia merupakan satu keadaan yang boleh diwarisi. Jika anda memiliki ibu bapa, abang, kakak atau adik yang mempunyai gangguan berjalan semasa tidur, anda berkemungkinan untuk 10 kali lebih banyak mengalami gangguan ini.

Anda berisiko untuk mengalami gangguan ini jika:

Kurang tidur

Mempunyai jadual tugasan harian yang padat

Gangguan waktu tidur yang disebabkan bercuti, perubahan waktu

Tertekan

Mabuk

Mengambil ubatan seperti hipnotis sedatif (yang membantu untuk lebih tenang atau tidur), neuroleptik (untuk merawat psikosis), perangsang (untuk meningkatkan tenaga), dan antihistamin (untuk merawat alahan).

Keadaan kesihatan yang mempunyai kaitan dengan gangguan tidur ini, adalah seperti:

Masalah berkaitan denyutan jantung

Demam

Pedih ulu hati

Asma pada waktu malam

Kekejangan pada waktu malam

Apnea tidur obstruktif (keadaan anda berhenti seketika semasa bernafas)

Sindrom kaki yang tidak sihat

Gangguan psikiatri, sebagai contoh, gangguan tekanan pasca trauma, serangan panik atau gangguan personaliti berganda

Perlukah rawatan?

Gangguan tidur ini tidak menjadi punca kebimbangan dan biasanya akan hilang dengan sendirinya apabila meningkat dewasa (bagi kanak-kanak). Namun, anda perlu berjumpa doktor untuk mendapatkan rawatan jika:

Ia kerap berlaku – lebih dari dua kali dalam seminggu

Mendatangkan bahaya dan kecederaan kepada diri sendiri atau pasangan yang tidur bersama anda

Mengganggu ketenteraman ahli keluarga lain

Menyebabkan rasa mengantuk yang keterlaluan, dan keletihan pada waktu siang

Berlaku pertama kalinya sebagai individu dewasa

Bagi kanak-kanak, ia berlaku secara berterusan sehingga ke zaman remaja


Siapa Kata Vitamin C Untuk Lelaki Tidak Penting? Ini Antara 5 Kepentingannya!

Ramai yang mungkin sangka
 bahawa ia sangat bagus buat wanita
 namun kurang sedar bahawa vitamin C untuk lelaki juga penting. Malah, ia bukan satu hal yang aneh lagi.

Ia juga telah jadi satu trend yang sangat popular dalam kalangan para lelaki zaman kini. Ini mungkin kerana mereka telah sedar kepentingan aspek kesihatan dan kecantikan.

Persoalannya, bagaimana vitamin C untuk lelaki ini perlu untuk diambil? Jom terus baca artikel!

Untuk mendapatkan lebih banyak info tentang Pemakanan Sihat, sila dapatkannya
di sini.

Vitamin C untuk lelaki juga sama penting!

Seperti mana yang kita semua mungkin sudah tahu, vitamin ini sangat penting untuk mereka yang bergelar wanita kerana ia
bermanfaat tinggi pada kesihatan dan kecantikan
.

Dari aspek kesihatan, vitamin ini boleh beri manfaat kepada sistem imunisasi tubuh sekali gus mampu menguatkan badan dan melawan dari sebarang anasir jahat.

Dalam aspek kecantikan, vitamin ini boleh beri manfaat kepada kulit individu. Maka tidak hairan jika ia diambil untuk mencerahkan dan menyihatkan organ paling besar ini.

Pun begitu, tidak adil juga jika kami kata bahawa
manfaat ini hanya penting untuk wanita sahaja
 sedangkan kaum lelaki juga pasti mahu untuk mendapatkan manfaat yang sama.

Dalam erti kata lebih mudah, memang benar bahawa vitamin C untuk lelaki juga sama penting!

Bagaimana lelaki boleh amalkan vitamin ini?

Untuk pengetahuan anda semua, sebenarnya semua individu yang sihat tubuh badan
mereka mungkin boleh ambil dan amalkan vitamin C
 tanpa kira jantina lelaki atau wanita.

Pengecualian mungkin hanya akan dibuat kepada mereka yang ada sejarah kondisi di bawah ini:

Gangguan darah talasemia

Gangguan darah sel sabit

Gangguan G6PD

Kadar pengambilan vitamin c yang disyorkan
 bagi individu yang sihat adalah sebanyak 65 ke 90 mg sehari namun tidak boleh melebihi daripada 2,000 mg kerana risiko keracunan.

Keracunan vitamin ini pula seterusnya akan jadi punca kepada gejala-gejala seperti yang berikut:

Sakit kepala

Sakit perut

Cirit-birit

Muntah-muntah

Gangguan batu karang

Pun begitu, kadar ini mungkin berbeza bergantung kepada individu. Justeru, dapatkan nasihat daripada doktor.

Daripada mana sumber utama vitamin ini?

Sebenarnya, ada banyak sumber vitamin C yang anda mungkin tidak sedar daripada diet seharian. Ini kerana ia sangat lazim wujud di dalam buah-buahan dan sayur-sayuran.

Berikut adalah contoh sumber
makanan serta minuman yang tinggi dengan khasiat vitamin ini
:

Sayur-sayuran hijau seperti sawi dan kailan

Buah-buahan sitrus seperti oren dan kiwi

Ubi kayu

Lada benggala

Jeruk sayur atau buah

Dalam pada itu, ia juga sangat mudah untuk diperolehi melalui pengambilan suplemen dalam bentuk pil, kapsul atau tablet yang dipasarkan dan dijual di farmasi atau pasar raya.

Memandangkan vitamin ini mungkin sudah ada di dalam diet seharian, maka anda tidak perlu ambil ia dalam bentuk suplemen dengan terlalu banyak untuk elakkan terlebih dos.

Sebaiknya,
pengambilan sebarang suplemen tambahan
 perlu dirujuk dengan doktor atau pakar nutrisi terlebih dahulu. Jadi, sila berjumpa dan berbincang dengan mereka.

Apa lagi manfaat lain daripada vitamin C untuk lelaki?

Di atas tadi, kami telah beri 2 manfaat utama vitamin ini yakni penting bagi sistem imun tubuh badan serta kulit individu yang sangat bagus buat lelaki. Apa lagi manfaat lain? Jom teruskan pembacaan.

#1. Vitamin C mampu kawal tekanan darah

Jika anda ada kondisi hipertensi
, maka cuba tambah pengambilan vitamin ini kerana ia mampu membantu kawal tekanan darah sistolik sebesar 4.9 mmHg dan diastolik sebesar 1.7 mmHg, menurut
The American Journal of Clinical Nutrition
.

#2. Menurunkan tahap kolesterol anda

Vitamin C tinggi manfaat buat
mereka dengan tahap kolesterol tinggi
 kerana ia mampu mengawal kadar trigliserida dan l
ow-density lipoprotein
 daripada menjadi terlalu tidak terkawal.

#3. Menyembuhkan luka lebih cepat

Vitamin C juga kaya dengan asid askorbik yang penting dalam proses penyembuhan luka
serta penghasilan protein kolagen
. Dengan ini, maka luka mungkin akan sembuh lebih cepat.

#4. Mengelakkan anemia zat besi

Individu yang
kurang zat besi dalam sel darah merah
 tinggi risiko anemia. Berita baik buat anda, asid askorbik di dalam vitamin ini mampu meningkatkan tahap penyerapan zat besi.

#5. Vitamin C untuk lelaki mampu halang kondisi kronik

Akhir sekali,
vitamin ini juga ada sifat antioksidan
 yang mampu melawan radikal bebas dalam tubuh badan. Kesannya, kondisi kronik seperti kanser dan lain-lain lebih rendah.


Tekak Rasa Kering? Ini Beza Sakit Tekak Sebab Alahan, Bukan COVID-19!

Adakah anda mengalami sakit tekak kering berpanjangan?

Cuba tanya diri anda sendiri,
sudah berapa lama anda mengalami sakit tekak?

2 hari? 2 minggu? Atau lebih teruk lagi, 2 bulan?

Sebenarnya, terlalu banyak perkara yang boleh menyebabkan sakit tekak. Tetapi, sakit tekak selalunya berlaku hanya selama beberapa hari, bukannya berlarutan selama berbulan-bulan!

Jika anda mengalami gejala sakit tekak kering berpanjangan, anda mungkin sebenarnya sedang
mengalami tindak balas alergi.

Dapatkan lebih banyak info tentang Alahan, dapatkan
di sini.

Tekak kering berpanjangan simptom biasa demam dan alergi

Sakit tekak merupakan salah satu simptom demam dan reaksi semua jadi badan terhadap alergi.

Ketika anda mengalami sakit tekak atau gatal tekak, anda mungkin juga mengalami simptom lain seperti hidung berair, batuk atau
kerap bersin.

Jika anda mengalami semua simptom ini pada jangka masa yang pendek, jangan risau,
anda mungkin mengalami demam biasa.

Tetapi, jika simptom ini diikuti dengan rasa gatal-gatal ataupun sakit mata dan berlaku dalam tempoh masa yang panjang, anda mungkin sedang mengalami reaksi alergi.

Selalunya, alergi tidak akan sembuh dalam masa yang singkat. Simptomnya akan kekal sehinggalah alergen itu tidak lagi berada dalam tubuh badan anda.

Apa itu alergi?

Alergi ialah tindak balas negatif badan kepada sesuatu bahan tertentu. Selalunya, bahan ini merupakan bahan biasa yang tidak menimbulkan iritasi atau kesan alahan kepada orang lain.

Ada pelbagai bahan yang boleh menjadi alergen. Sebagai contoh, anda boleh alah kepada habuk, debunga, kulapuk, makanan, dan binatang seperti kucing, anjing ataupun lipas.

Semua bahan ini boleh memicu tindak balas alergi.

Anda akan kerap bersin, mata berair dan rasa gatal tekak.

Selalunya, seseorang itu akan mengalami alahan jika keluarganya juga mengalami alahan yang sama. Berbeza dengan demam, alahan tidak boleh berjangkit kepada orang lain.

Demam atau alahan, bagaimana hendak bezakan?

Pertama sekali, anda perlu tahu simptom-simptom utama demam.

Demam selesema selalunya berlaku selama 3-14 hari diikuti simptom seperti suhu badan yang tinggi, sakit kepala, sakit badan dan rasa penat atau letih yang amat sangat.

Tetapi, simptom alahan pula boleh berkekalan selama berminggu-minggu. Reaksi kepada alergi boleh berlangsung selama mana anda terdedah kepada alergen tersebut.

Walaupun simptom alergi dan demam kadangkala sukar untuk dibezakan, namun masih ada beberapa simptom yang ekslusif kepada demam dan alahan sahaja.

Sakit mata, nafas berbunyi dan gatal-gatal ataupun ruam pada kulit merupakan simptom alahan.

Sakit dada
, sakit badan, demam dan kepenatan merupakan simptom untuk demam selesema biasa.

Cuba cari perbezaan antara simptom yang anda alami untuk kenal pasti sama ada anda demam atau sedang mengalami alahan.

Walau bagaimanapun, jika anda tidak pasti tentang punca gatal tekak yang anda alami, berjumpalah dengan pakar untuk mendapatkan nasihat dan rawatan yang sewajarnya.

Anda mungkin berminat untuk membaca:

Nak Raya Ini Jangan Bagi Sebarangan Kuih Pada Anak, Ada 12 Tanda Si Manja Alami Alahan Telur

Tak Banyak Beza Antara Demam COVID-19 Dengan Demam Biasa, Sebab Itu Anda Perlu Lakukan Ini!

Rawatan untuk demam dan alergi

Demam biasa akan beransur-ansur pulih jika anda mendapatkan rehat yang mencukupi. Ubat demam yang dijual di farmasi juga boleh digunakan untuk merawat demam.

Tetapi, alergi tidak akan pulih selagi anda tidak dapat mengenal pasti punca sebenar alahan anda.

Oleh itu, perkara terbaik yang anda boleh lakukan adalah dengan berjumpa doktor untuk merawat penyakit yang sedang anda alami.

Jangan cuba diagnosis diri anda sendiri ya! Setiap individu mempunyai simptom alahan yang berbeza-beza.

Walaupun anda mungkin menghadapi alergi yang sederhana, ada sesetengah kes alergi yang boleh menyebabkan
anaphylaxis
– satu kondisi berbahaya yang boleh membawa maut.

Jika anda sudahpun mengenal pasti punca anda terkena alahan, cuba untuk jauhkan diri anda daripada menyentuh bahan tersebut.

Anda mengalami tekak kering berpanjangan? Cuba tip ini untuk kurangkan keradangan

Langkah yang terbaik untuk mengelakkan alergi adalah dengan cara mengelakkan diri daripada bersentuhan secara fizikal dengan alergen tersebut.

Jika anda alah kepada habuk, debunga ataupun kulapuk, cuba pastikan tempat tinggal anda bersih daripada habuk dan debu.

Tutup tingkap dan tinggal di dalam rumah jika keadaan luar rumah penuh dengan alergen.

Selain itu, anda juga boleh cuba beberapa cara mudah untuk mengurangkan rasa sakit tekak.

Amalkan minum air suam untuk melegakan kesakitan.
 Minum air juga amat digalakkan untuk pesakit sakit tekak kerana tekak kering berpanjangan akan menyebabkan sakit menjadi lebih teruk.

Elakkan minum minuman bergas ataupun
mengandungi kafein
. Kafein boleh menyebabkan kerongkong anda menjadi gatal.


Ada 13 Komplikasi Semasa Mengandung, Paling Bahaya No 7, Jaga-jaga Ibu Hamil!

Kebanyakan wanita mengandung tidak mengalami masalah sepanjang kehamilan. Namun, terdapat juga komplikasi
semasa kehamilan
 mungkin dialami oleh
mereka berbadan dua
 dan ia bahaya!

Sesetengah masalah kesihatan dialami sebelum kehamilan dan mengakibatkan komplikasi semasa mengandung.

Jenis komplikasi semasa kehamilan yang sering dialami

Setiap
wanita mengandung
 mempunyai risiko untuk berdepan sebarang komplikasi semasa berbadan dua.

Berikut antara jenis komplikasi yang boleh berlaku:

 Keguguran

Kehilangan kandungan boleh berlaku pada 20 minggu pertama kehamilan. Kebanyakan berlaku pada
trimester pertama
 – 13 minggu pertama tempoh kehamilan.

Kewujudan kromosom tidak normal atau masalah berkaitan fizikal sistem pembiakan wanita boleh menjadi
punca keguguran
 apabila telur tidak dapat disenyawakan dengan betul.

Tanda keguguran paling biasa adalah
pendarahan faraj
 tidak normal.

 Kehamilan ektopik

Berlaku apabila implantasi telur di luar rahim, di tiub fallopio. Kesannya janin tidak dapat membesar dengan baik.

Kehamilan ektopik
 boleh menyebabkan kesakitan teruk dan kerosakan sistem pembiakan wanita serta berpotensi mengancam nyawa.

Apabila janin terus membesar, tiub fallopio boleh pecah dan mengakibatkan pendarahan dalaman yang teruk (hemorrhage).

 Diabetes gestasi

Antara komplikasi semasa kehamilan paling biasa berlaku adalah kencing manis
semasa mengandung
.

Majoriti wanita dengan
diabetes gestasi
 dapat melahirkan bayi sihat, tetapi diabetes yang dialami meningkatkan risiko untuk bayi mempunyai saiz badan lebih besar.

Risiko kesihatan lain kepada bayi ialah h
ipoglikemia selepas kelahiran.

 Masalah serviks

Tumbesaran bayi memberikan tekanan kepada serviks wanita mengandung. Dalam kes jarang berlaku, tekanan berlebihan mengakibatkan serviks tidak dapat mengendalikannya.

Kesannya serviks terbuka sebelum bayi bersedia untuk dilahirkan. Keadaan ini dipanggil serviks tidak kompeten dan biasanya mak buyung tidak mengalami sebarang simptom.

 Penyakit plasenta

Gangguan berlaku apabila plasenta atau sebahagiannya terpisah daripada rahim sebelum bayi dilahirkan.

Akibatnya janin tidak dapat menerima nutrien dan oksigen dengan betul. Keadaan ini paling kerap berlaku pada trimester ketiga kehamilan.

Gejala paling biasa seperti
pendarahan faraj
,
kontraksi dan sakit perut
.

 Previa plasenta

Komplikasi semasa kehamilan yang jarang berlaku. Ia melibatkan keadaan plasenta terletak di bahagian bawah uterus, menutup sebahagian atau keseluruhan serviks.

Berlaku pada trimester kedua atau ketiga dan boleh mengakibatkan pendarahan yang serius.

Andai tidak dirawat, pendarahan tersebut boleh mengakibatkan kematian.

Masalah kuantiti air ketuban

Cecair amniotik atau
air ketuban berfungsi sebagai perlindungan kepada janin
.

Namun jika wanita mengandung mempunyai cecair amniotik sedikit, oligohidramnios atau terlalu banyak, polihidramnios, ia boleh mengganggu fungsi normal rahim.

Jika kurang, ia boleh menjejaskan tumbesaran otot, anggota badan, paru-paru dan sistem pencernaan bayi.

Dalam kes jarang berlaku, air ketuban yang berlebihan pula boleh mengakibatkan:

Pemecahan pramatang membran ambiotik

Gangguan plasenta

Kelahiran pramatang

Pendarahan
selepas bersalin
 (
postpartum hemorrhage)

 Preeklampsia

Keadaan komplikasi semasa kehamilan melibatkan
tekanan darah tinggi
 dan tahap protein tinggi dalam air kencing.

Biasanya berkembang selepas tempoh 20 minggu kehamilan. Namun ada risiko untuk
berlaku lebih awal
atau selepas kehamilan.

Dalam kes kritikal, wanita mengandung dengan masalah
preeklampsia
boleh alami gejala:

Sakit kepala teruk

Penglihatan kabur

Sakit perut bahagian atas

Loya

Muntah

Pening

Kuantiti air kencing berkurangan

Kenaikan berat badan mendadak

Bengkak pada muka dan tangan

Dapatkan pemeriksaan doktor segera jika mengalami simptom sakit kepala, penglihatan kabur atau sakit abdomen yang teruk.

 Kelahiran pramatang

Berlaku selepas minggu ke-20 atau sebelum minggu ke-37 kehamilan. Kebanyakan kes
kelahiran pramatang
 berlaku secara spontan.

Namun ada juga proses kelahiran yang berlaku disebabkan komplikasi kepada ibu atau kandungan.

 Trombosis vena

Merupakan gumpalan darah yang biasa berkembang pada urat kaki. Wanita mengandung terdedah kepada keadaan ini sepanjang kehamilan dan
selepas bersalin
.

Keadaan ini berlaku apabila tumbesaran rahim menyukarkan darah pada bahagian bawah badan untuk kembali ke jantung.

Ia jarang terjadi, namun masalah trombosis urat dalam adalah keadaan berbahaya jika ia berlaku.

 Molar kehamilan

Antara komplikasi semasa kehamilan yang boleh berlaku adalah melibatkan keabnormalan pada plasenta.

Terjadi apabila jisim tidak normal pada embrio terbentuk di dalam rahim selepas persenyawaan. Keadaan ini turut dikenali sebagai penyakit trofoblastik kehamilan.

Sekiranya terjadi, wanita mengandung dengan situasi ini memerlukan pelebaran (
dilation
) dan
curettage
 (D&C) segera.

Rawatan lanjut yang teliti juga diperlukan kerana tisu molar boleh tumbuh semula dan berkembang menjadi barah.

 Sindrom HELLP

Adalah hemolisis, peningkatan enzim hati dan jumlah platelet rendah (
hemolysis, elevated liver enzymes, and low platelet count
), keadaan disebabkan kelainan hati dan darah.

Ia boleh terjadi sendiri atau berkaitan
preeklampsia
. Simptom lain yang boleh berlaku:

Loya

Sakit gastrousus

Sakit kepala

Kegatalan teruk

HELLP memerlukan proses kelahiran segera kerana terdapat risiko kesan kesihatan serius kepada wanita mengandung, seperti kerosakan kekal sistem saraf, paru-paru dan ginjal.

 Eklampsia

Terjadi apabila preeklampsia berkembang dan menyerang sistem saraf pusat, kesannya terjadi kekejangan.

Ia komplikasi semasa kehamilan serius dan jika tidak dirawat boleh menyebabkan maut kepada ibu serta kandungan.

Dengan
penjagaan pranatal
 yang betul, preeklampsia dapat dikawal dan dicegah daripada menjadi eklampsia.

Jika anda berasakan keadaan yang tidak normal pada diri sepanjang kehamilan, dapatkan rawatan dan pemeriksaan doktor dengan segera.


Dari Minggu 13 Hingga Minggu 27 Kehamilan, Ini Yang Akan Berlaku Pada Janin!

Buat wanita yang sedang dalam proses kehamilan trimester kedua
, sudah pasti anda mahu tahu tentang perkembangan janin trimester 2 bukan?

Untuk pengetahuan anda, ketika ini merupakan waktu yang sangat penting bagi janin di dalam kandungan si ibu berkembang dan membesar!

Dari minggu 13 hingga minggu 27 kehamilan (trimester kedua), artikel ini akan menceritakan proses perkembangan janin yang akan berlaku dalam perut si ibu.

Untuk mendapatkan lebih banyak info tentang kehamilan di Malaysia, sila dapatkannya
di sini.

Perkembangan janin mengikut minggu kehamilan

Beberapa bulan yang lepas semasa awal trimester pertama
, janin di dalam kandungan tidak ubah seperti gumpalan kluster sel-sel sahaja.

Seiring waktu berlalu, anda sudahpun memasuki trimester kedua dan ketika ini bayi akan mula membentuk serta membesar di dalam perut.

Berikut adalah proses perkembangan janin trimester 2 mengikut minggu kehamilan:

Minggu 13 – 14

Ketika minggu ke 12, janin akan mula menghasilkan serta mengeluarkan urin di sekitar kawasan air ketuban dan dalam masa yang sama menelan air ini.

Tulang sudah mula terbentuk dan mengeras terutamanya tengkorak juga tulang belakang bayi sementara kulitnya masih lagi nipis dan lutsinar.

Masuk minggu ke 14, leher bayi akan mula sempurna dan sel darah merah akan melalui salur darah bayi
selain jantina juga akan terbentuk
.

Pada waktu ini, dianggarkan berat janin adalah sekitar 25 g dan panjang janin adalah sekitar 87 mm.

Perkembangan janin trimester 2: Minggu 15 – 16

Ketika minggu ke 15, kulit kepala dan jalur rambut janin akan mula terhasil di samping tulang yang kian jelas dapat dilihat melalui ultrabunyi.

Selain itu, dapat juga dipastikan bahawa mata bayi mulai terbuka dan bergerak serta telinga bayi mulai sampai ke kawasan yang tepat di sisi kepala.

Masuk trimester ke 14,
 pergerakan anggota badan sudah mula berlaku namun tidak kuat
 dan ia mungkin tidak dapat dirasai lagi oleh si ibu.

Pada waktu ini, dianggarkan berat janin adalah sekitar 110 g dan panjang janin adalah sekitar 120 mm.

Minggu 17 – 18

Ketika minggu ke 17, kuku janin akan mula terbentuk dan mereka akan menjadi lebih aktif dengan bergerak, berpusing atau berguling dalam perut ibu.

Selain itu, didapati bahawa
 jantung janin juga akan mengepam lebih banyak darah pada tubuh badan
 iaitu sekitar 100 pint setiap hari.

Masuk minggu ke 18, telinga bayi akan mula berfungsi dan mungkin boleh mendengar bunyi. Malah sistem pencernaannya sudah mula bekerja.

Pada waktu ini, dianggarkan berat janin adalah sekitar 200 g dan panjang janin adalah sekitar 140 mm.

Perkembangan janin trimester 2: Minggu 19 – 20

Ketika minggu ke 19, akan muncul selaput bernama vernix caseosa yang meliputi tubuh badan bayi dan
bertujuan melindungi ia dari air ketuban
.

Untuk bayi lelaki, alat kemaluan akan mula berkembang dan bayi perempuan pula mula membentuk rahim serta saluran kemaluan.

Masuk minggu ke 20, si ibu mungkin akan mula rasakan pergerakan bayi namun mereka hanya cenderung untuk tidur dan terjaga sebagai aktiviti.

Pada waktu ini, dianggarkan berat janin adalah sekitar 320 g dan panjang janin adalah sekitar 160 mm.

Minggu 21 – 22

Ketika minggu ke 21, bayi akan diselaputi oleh rerambut bernama lanugo yang akan membantu mengekalkan kedudukan vernix caseosa pada kulit.

Dalam masa yang sama juga, perkembangan janin trimester 2 ini akan dilihat mula
memasuk dan menghisap ibu jari mereka ke dalam mulut
.

Masuk minggu ke 22, bulu kening dan rambut akan mula tumbuh dan testis bayi lelaki akan mula turun ke dalam skrotum.

Pada waktu ini, dianggarkan berat janin adalah sekitar 460 g dan panjang janin adalah sekitar 190 mm.

Perkembangan janin trimester 2: Minggu 23 – 24

Ketika minggu ke 23, garis-garis halus pada tapak tangan, tapak kaki dan jari-jemari janin yang kemudiannya akan membentuk cap jari unik.

Selain itu, bayi anda juga akan mula mengalami sedu dalam kandungan yang akan menyebabkan pergerakan tidak terkawal dan mengejut.

Masuk minggu ke 24, kulit bayi akan mula mengerut dan berubah menjadi warna merah @ merah jambu ekoran kehadiran dalam salur darah.

Pada waktu ini, dianggarkan berat janin adalah sekitar 630 g dan panjang janin adalah sekitar 210 mm.

Minggu 25 – 26 – 27

Minggu ke 25, perkembangan janin trimester 2 adalah
bayi sudah boleh mula mendengar bunyi seperti suara anda
 dan kerap tidur dalam kandungan.

Minggu ke 26, perkembangan janin trimester 2 adalah paru-paru bayi mula menghasilkan sebatian untuk memudahkan proses pernafasan mereka.

Pada waktu ini, dianggarkan berat janin adalah sekitar 820 g dan panjang janin adalah sekitar 230 mm.

Tiba sahaja minggu ke 27, ia menandakan bahawa anda sudah tamat kehamilan trimester kedua dan sistem saraf bayi mula berfungsi dengan lebih baik.


Ada 10 Manfaat Penyusuan Badan Kepada Si Ibu Yang Mungkin Tidak Disedari

Penyusuan badan merupakan cara paling efektif memastikan kesihatan dan perkembangan bayi. Bahkan wujud manfaat kepada ibu itu sendiri. Dalam artikel ini, kita akan membincangkan 10 kebaikan susu ibu kepada mereka yang menyusukan anak.

Untuk mendapatkan lebih banyak info tentang Keibubapaan, sila dapatkannya
di sini.

Mengeratkan hubungan ibu & anak

Para ibu dan bayi mereka dapat mengeratkan hubungan
melalui penyusuan badan.

Keakraban dan keselesaan yang dirasai sewaktu penyusuan mengukuhkan lagi hubungan dengan bayi anda.

P
erhubungan awal inilah yang mendasari hubungan ibu-anak yang kukuh, dan penuh kasih sayang.

Kebaikan susu ibu #Menjimatkan bajet

Penyusuan badan menjimatkan wang anda!

Susu formula mempunyai harga yang berlainan berdasarkan jenama dan umur bayi.

Susu formula untuk bayi di usia muda lebih mahal berbanding bayi lebih besar.

Purata harga setin susu formula untuk bayi baru lahir hinggalah umur setahun ialah sebanyak RM2,400.

Tidak dapat disangkal lagi, penyusuan badan dapat menjimatkan wang ibu bapa dengan banyak.

Menggalakkan pemulihan selepas bersalin antara kebaikan susu ibu

Penyusuan badan dapat membatu si ibu sembuh dengan lebih cepat sewaktu berpantang.

Uterus anda akan mengecut dengan lebih cepat untuk memgawal pendarahan dan kembali kepada saiz sebelum kehamilan.

Anda akan mengalami kekejangan abdomen sewaktu uterus mengecut kepada saiznya yang asal dan kembali kepada tempatnya dalam pelvis.

Penyusuan badan mempercepatkan proses ini, dengan pengecutan uterus dengan lebih cepat di samping pemulihan saluran darah yang terdedah pada tempat plasenta terpisah daripada uterus.

Berkesan untuk ibu bekerja

Bayi anda tetap boleh menikmati manfaat susu badan sekalipun anda merancang untuk kembali bekerja atau sambung belajar.

Anda boleh mengepam susu dengan tangan atau dengan pam payudara dan meninggalkannya pada penjaga bayi anda.

Susu ibu juga boleh dibekukan untuk kegunaan masa hadapan.

Sesetengah ibu mempunyai fasiliti penjagaan bayi di tempat kerja, belajar atau berdekatan dengannya, jadi mereka boleh menyusukan anak mereka sewaktu rehat.

Penurunan berat badan

Penyusuan badan dapat membantu anda menurunkan berat badan dengan lebih cepat selepas kelahiran.

Tahukah anda badan anda menggunakan 1000 kalori sehari untuk
menghasilkan susu
ibu?

Selepas kelahiran, anda patut mengambil sekitar 500 kalori sehari.

Untuk mendapatkan kalori yang mencukupi untuk penghasilan susu, badan anda akan menggunakan kalori yang  terhimpun sewaktu kehamilan.

Hasilnya, anda akan kehilangan berat badan dengan lebih mudah.

Mengurangkan risiko kanser kebaikan susu ibu

Penyusuan badan dapat mengurangkan risiko kanser ovari dan kanser payudara, penyakit jantung dan osteoporosis.

Semakin lama anda menyusu badan, semakin tinggi manfaatnya.

Bahkan wanita yang menyusu badan selama 8 tahun mempunyai hampir 0% risiko kanser payudara.

Jika bayi anda perempuan, penyusuan badan sebenarnya dapat mengurangkan risiko seumur hidup kanser payudara dalam anak anda sebanyak 25%.

Baca juga:

Kebaikan susu ibu #Melewatkan haid

Penyusuan badan menyebabkan hormon prolaktin dirembeskan, yang memastikan estrogen dan progesteron rendah supaya ovulasi tidak berlaku.

Sekalipun anda menyusu badan sepenuhnya, kadar prolaktin akhirnya akan menurun sepanjang beberapa bulan.

Kebanyakan wanita yang menyusu sepenuhnya akan mendapati haid mereka kembali 6 hingga 8 bulan selepas kelahiran, manakala sesetengah wanita yang lain hanya selepas setahun.

Pencegah kehamilan yang berkesan

Penyusuan badan boleh menjadi 98% hingg 99% berkesan sebagai pencegah kehamilan jika anda mengikuti panduan berikut:

Haid anda mestilah belum tiba

anda mestilah menyusu tiap 4 jam

anda mestilah tidak memberikan anak anda menghisap puting, botol atau
susu formula

 anda mestilah kurang daripada 6 bulan selepas melahirkan

Rembesan hormon yang baik, salah satu kebaikan susu ibu

Ramai para ibu merasa berpuas hati dan gembira dengan keakraban fizikal dan emosi yang mereka alami sewaktu penyusuan.

Perasaan ini dibantu oleh rembesan hormon, seperti:

Prolaktin: Menghasilkan rasa tenang, dan keibuan yang membantu anda bertenang dan fokus kepada anak anda.

Oksitosin: Menggalakkan rasa kasih sayang dan keakraban antara anda berdua.

Perasaan yang menyenangkan ini mungkin merupakan salah satu sebab wanita yang
menyusukan anak
 pertama mereka memilih untuk menyusukan anak mereka yang seterusnya.

Kepuasan keibuan

Penyusuan badan menghasilkan pengalaman emosi yang unik kepada si ibu dan bayi.

Penyusuan badan adalah satu perilaku keibubapaan yang hanya boleh dilakukan si ibu untuk anaknya, menghasilkan perhubungan fizikal dan emosi yang unik dan kukuh.

Pasangan anda, anak anda yang lain dan saudara anda boleh menghargai kehadiran bayi anda dengan cara lain yang penuh kasih sayang.


Berhenti Merasa Kasihan pada Diri Sendiri

Merasa kasihan pada diri sendiri adalah salah satu perkara yang paling tidak berguna dan membinasakan kepada sesiapa pun. Ia lebih daripada sekadar keadaan fikiran apabila jiwa anda sentiasa terkesan dengan perasaan tersebut dan membazirkan setiap tenaga untuknya.

Adalah mudah untuk berasa sedih apabila perkara yang ada rancangkan tidak menjadi, tetapi memisahkan diri dari realiti dan membandingkan keadaan anda dengan orang lain adalah perkara yang berbeza sama sekali. Percaya atau tidak, rasa kasihan pada diri sendiri adalah ketagihan. Ia memberikan mangsa keseronokan dan kelegaan palsu. Walau bagaimanapun, ia boleh dirawat dan ini adalah saranan kami.

Apa itu rasa kasihan pada diri sendiri?

Sebelum memahami bagaimana untuk menghilangkan rasa kasihan pada diri sendiri, kita mesti belajar bagaimana untuk mengenal pasti hal ini, apa sebenarnya rasa kasihan pada diri sendiri. Simptom yang dialami pelakunya termasuklah:

Rasa sedih, tertekan dan kecewa atas kejadian hidup. Merasa begitu sukar untuk menerima keadaan yang tak anda inginkan dalam hidup anda.

Mengidamkan simpati orang lain, perhatian dan juga drama. Ini datang dari proses pemikiran yang melampau dan perasaan ingin disokong dan dimanjakan.

Lebih suka hidup di masa lalu berbanding masa kini atau masa hadapan. Anda tidak boleh melupakan semua kesilapan yang pernah anda buat. Peristiwa sesal lalu memerangkap anda pada fikiran lampau.

Anda mempunyai sedikit atau tiada keyakinan diri sama sekali. Oleh itu, anda cenderung untuk mendapatkan rasa simpati dan sokongan orang lain agar merasa lebih baik, atau ingin mendengar bahawa anda adalah kuat tetapi tidak pun sebenarnya.

Anda berfikir bahawa anda tidak layak untuk apa pun, mahupun kasih sayang. Menyebabkan anda suka mengasingkan diri dari orang-orang yang anda sayangi dan hargai.

Anda sentiasa ingin menyalahkan sesuatu. Merasa kasihan bermakna anda akan kekal menganggap diri sebagai mangsa manakala kesalahan adalah pada nasib, kehidupan atau pada orang lain. Anda sebenarnya ingin menyelamatkan diri daripada sebarang janji tidak ditepati atau tanggungjawab yang tidak dilaksanakan.

Bagaimana untuk mengatasi rasa kasihan pada diri sendiri?

Merasa sedih atas keadaan diri adalah perkara biasa yang berlaku kepada setiap manusia. Ia membantu anda mengetahui bahawa kita semua mempunyai kelemahan tetapi kita boleh mendapatkan pengajaran daripada sebarang pengalaman kegagalan.

Jadi bagaimana untuk mengubah perasaan ini ke atah kebaikan dan membawa diri anda keluar darinya. Terdapat beberapa saranan yang boleh membantu anda melalui fasa ini.

Mengambil haiwan peliharaan jika boleh kerana kajian menunjukkan bahawa pemeliharaan binatang boleh mengurangkan kemurungan dan membawa anda keluar daripada rasa kasihan pada diri.

Duduk di bawah cahaya matahari untuk menyerap vitamin D. Ia terbukti berkesan terhadap perubahan mood dan kemurungan dengan meningkatkan tenaga sistem kesihatan anda secara keseluruhan.

Menyimpan diari atau jurnal dalam apa jua bentuk. Cuba untuk menyenaraikan 3 perkara yang anda hargai setiap hari. Perkara seperti secawan minuman koko panas yang sempurna, senyuman yang indah dari orang yang tidak dikenali di sekolah atau hadiah yang anda berikan kepada orang kurang daripada anda. Anda akan mula menyedari hidup anda tidaklah begitu teruk.


Wanita Rahim Tinggi Susah Mengandung? Ini Senarai Mitos Tentang Kedudukan Uterus!

Pernahkah anda dengar mengenai kedudukan rahim tinggi atau rahim senget? Benarkah wanita yang mempunyai rahim tinggi susah mengandung, atau ia merupakan satu mitos semata-mata?

Tahukah anda, kedudukan rahim wanita boleh berubah-ubah sepanjang kitaran haid? Malah, serviks juga akan terbuka sedikit
ketika anda mengalami haid
, supaya darah boleh keluar secara normal.

Pergerakan inilah yang menyebabkan wanita rasa kejang di kawasan perut ketika haid. Ketinggian serviks yang berubah-ubah merupakan sesuatu yang normal. Malah, perubahan ini juga unik mengikut individu.

Bagaimana pula dengan rahim senget? Rahim senget sedikit berbeza dengan wanita yang mempunyai uterus tinggi.

Dalam kalangan wanita, hampir 75% mempunyai rahim yang senget ke hadapan. Kondisi ini dikenali sebagai
anteverted uterus
.

Ingin tahu lebih lanjut mengenai rahim atau uterus tinggi dan senget? Jom ikuti kupasan kami dalam artikel di bawah.

Untuk mendapatkan lebih banyak info tentang Kesihatan Wanita, sila dapatkannya
di sini.

Kedudukan rahim tinggi atau rendah? Macam mana nak tahu?

Menurut Dr. Nicole Sparks dari POPSUGAR – posisi, anatomi dan tekstur serviks akan berubah mengikut kitaran haid masing-masing. Pergerakan ini penting untuk mengelakkan
sperma daripada ‘terbocor’
 dan juga memudahkan proses haid.

Ketika wanita datang haid, rahim akan berada dalam posisi yang rendah. Bukaan rahim juga sedikit besar untuk membolehkan darah keluar secara normal.

Namun, ketika
wanita menghampiri ovulasi
, kedudukan rahim tinggi sedikit dan bergerak mendekati vagina. Bukan itu sahaja, rahim juga akan menjadi lebih lembut dan lembap untuk memudahkan proses ovulasi.

Pertama sekali, basuh tangan terlebih dahulu. Kemudian, masukkan jari tengah atau jari telunjuk ke dalam vagina. Cari kawasan serviks. Sepatutnya, ia rasa lembut dan bulat seperti hujung hidung.

Setelah jari anda menyentuh hujung rahim, keluarkan jari dan cuba ukur menggunakan pembaris.

Anda dikatakan mempunyai rahim tinggi jika ukurannya 55 milimeter. Rahim rendah pula adalah sekitar 44 milimeter atau lebih rendah.

Kedudukan rahim tinggi atau rendah bukanlah tanda
wanita tidak boleh mengandung
. Malah, pergerakan ini juga merupakan sesuatu yang normal dan berlaku kepada wanita setiap bulan.

Bagaimana pula dengan rahim senget?

Selain mitos rahim tinggi susah mengandung, terdapat satu lagi mitos mengenai rahim senget. Rahim senget atau
retroflexed uterus
 berlaku kepada hampir 25% orang wanita.

Namun, rahim senget bukanlah tanda kecacatan. Ia hanyalah satu kelainan dari segi anatomi. Walau bagaimanapun, semua fungsi reproduktif wanita adalah normal. Wanita juga
boleh mengandung seperti biasa
 walaupun mempunyai rahim senget.

Walau bagaimanapun, jika wanita mengalami sebarang masalah, ia selalunya disebabkan
penyakit lain seperti endometriosis.

Endometriosis boleh menyebabkan rahim wanta menjadi senget. Selain itu, endometriosis juga selalunya akan menyebabkan simptom seperti:

Sakit
ketika melakukan hubungan seks.

Posisi wanita di atas selalunya menyebabkan kesakitan dan ketidakselesaan.

Sakit ketika datang haid (
period pain
).

Selain kedudukan rahim tinggi, rahim senget juga jarang sekali
menyebabkan masalah reproduktif.

Pernahkah anda dengar mengenai kedudukan rahim menghalang pergerakan sperma? Jika ya, itu hanyalah mitos semata-mata.

Tidak kisahlah apa yang anda dengar sebelum ini, rahim senget tidak akan menyebabkan masalah untuk hamil.

Ketika melahirkan anak, kedudukan rahim tinggi atau senget tidak akan menyebabkan pengalaman ini lebih berbahaya atau menyakitkan.

Walau bagaimanapun, rahim senget merupakan salah satu tanda endometriosis, lebih-lebih lagi jika anda mempunyai simptom seperti yang diterangkan di atas.

Baca juga:

9 Keadaan Ini Tanda Rahim Anda Terbalik, No. 2 Paling Mudah Untuk Kesan!

Nak Tingkatkan Kesuburan? Lakukan 6 Cara Ini Dahulu Untuk Menjaga Kesihatan Rahim!

Bakal mendapat cahaya mata?

Anda
bakal menimang cahaya mata
? Tahniah! Ini merupakan berita yang sangat menggembirakan untuk suami isteri. Kehamilan merupakan satu tempoh masa yang sangat membahagiakan.

Anda boleh mengalami kehamilan yang sihat walaupun mempunyai masalah rahim senget atau kedudukan rahim tinggi.

Namun, untuk pastikan tempoh kehamilan yang dilalui normal, penting untuk anda:

Berjumpa doktor dengan kerap.
Rawatan pranatal
 amat penting untuk ibu yang mengandung. Jika ada sebarang masalah kesihatan, doktor boleh mengesan masalah tersebut melalui temu janji ini.

Makan dengan sihat dan minum air dengan mencukupi.
 Jangan lupa, tambahkan pelbagai buah-buahan, sayuran, bijirin penuh, daging pejal dan produk tenusu ke dalam diet harian anda.

Berhati-hati ketika makan ubat.
 Pastikan anda periksa dengan doktor terlebih dahulu sebelum mengambil apa-apa jenis ubat-ubatan. Ini termasuklah ubat yang dibeli secara
over-the-counter
 di farmasi.

Ambil vitamin pranatal.
 Wanita yang sedang hamil memerlukan lebih banyak vitamin dan mineral
seperti zat besi dan asid folik.

Kekal aktif walaupun hamil.

Aktiviti fizikal dapat membantu ibu kekal sihat
, kuat dan bertenaga ketika hamil.

Berhenti merokok.
 Bahan yang terkandung di dalam sebatang rokok boleh mendatangkan bahaya kepada bayi dalam kandungan.


Berapa Durasi Tidur Siang Yang Sepatutnya Bagi Baby Bawah 1 Tahun?

Mendapatkan waktu tidur siang yang baik amat diperlukan si kecil
bagi tumbesaran mereka
. Tetapi adakah ibu-ibu tahu jumlah waktu tidur yang diperlukan mereka pada siang hari?

Untuk mendapatkan lebih banyak info tentang Keibubapaan, sila dapatkannya
di sini.

Waktu tidur siang

Secara umumnya,
bayi baru lahir
 akan tidur selama 14 hingga 17 jam untuk tempoh 24 jam, termasuk pada siang hari khususnya pada minggu dan bulan-bulan pertama.

Tempoh tidur ini akan berubah seiring
peningkatan usia si manja
, itu yang pasti.

Walau bagaimanapun, ibu perlu ketahui
manfaat tidur siang
 untuk anak amat penting bagi menyokong kesihatan dan perkembangan mereka secara keseluruhan.

Tempoh waktu tidur siang adalah berbeza bagi
setiap bayi
. Namun ia boleh dibahagikan kepada 2 kategori asas:

Monster napper
– Iaitu bayi yang boleh tidur secara berterusan bagi tempoh 2 hingga 3 jam

Cat napper
– Untuk bayi yang tidur dalam jangka masa lebih pendek – dalam anggaran 30 minit bagi setiap sesi. Tetapi akan mempunyai sesi tidur siang yang lebih kerap

Jumlah waktu tidur siang yang baik untuk si manja

Bayi baru lahir
 biasanya memerlukan 3 hingga 5 sesi tidur di siang hari atau lebih. Manakala bayi dalam lingkungan usia 4 hingga 6 bulan, memerlukan 2 hingga 3 sesi tidur sehari.

Si kecil
berusia 6 hingga 12 bulan
 perlu mendapatkan tidur siang 2 kali sehari.

Jadual tidur siang bayi

Setiap bayi adalah berbeza. Walau bagaimanapun, mereka mempunyai pola tidur yang serupa – bergantung kepada usia dan tahap.

Mencipta jadual tidur bagi si manja yang baru lahir adalah sia-sia dan boleh mengganggu
penyusuan susu ibu
 dengan memberi kesan kepada
bekalan susu badan
.

Namun selepas bayi berusia 3 bulan ke atas, ibu sudah boleh memulakan jadual tidur bayi pada waktu siang. Berikut adalah pecahan asas tempoh waktu tidur siang mengikut usia si manja:

3-bulan

3 – 4 sesi tidur siang sehari

30 minit hingga 2 jam setiap sesi

4-bulan

2 – 3 sesi tidur siang sehari

1 – 2 jam setiap sesi

5-bulan

2 – 3 sesi tidur siang sehari

1 – 2 jam setiap sesi

6-bulan

2 – 3 sesi tidur siang sehari

1 – 2 jam setiap sesi

7 hingga 12-bulan

2 sesi tidur siang sehari 1 pada waktu pagi dan 1 pada waktu tengah hari

1 – 2 jam setiap sesi

Baca juga:

Jadual asas ini hanyalah sekadar panduan. Ini kerana, tidak ada ketetapan mengenai jumlah tidur siang yang wajib untuk si kecil. Paling penting, anak mendapat tidur yang mencukupi setiap hari.

Di samping itu, tidur di siang hari yang terlalu lama pada lewat petang boleh mengganggu
waktu tidur malam si manja.

Ibu juga perlu memastikan anak mempunyai tempoh berjaga yang bersesuaian mengikut usia antara setiap sesi tidur siang:

0-1 bulan: 45 minit antara sesi tidur siang

1-2 bulan: 45-60 minit antara sesi tidur siang

2-4 bulan: 1.5-3 jam antara sesi tidur siang

5-8 bulan: 2.5-3 jam antara sesi tidur siang

9-12 bulan:: 2.5-4 jam antara sesi tidur siang

Apa patut dilakukan jika bayi tidak mahu tidur?

Apabila bayi menangis dan meregek ketika anda ingin menidurkan mereka, pastinya akan menyebabkan ibu berasa susah hati, bukan?

Punca bayi meragam ketika sesi tidur siang adalah sama ketika mereka dibawa untuk tidur malam.

Bayi bayi baru lahir, mungkin mereka tidak biasa baring secara menelentang sekali gus mendatangkan kesukaran waktu tidur siang. Jadi anda boleh
cuba membedung
 atau menggunakan buaian tidur.

Untuk bayi yang lebih berusia, mereka mungkin sukar tidur kerana bunyi bising dan gangguan waktu tengah hari. Jadi pastikan keadaan bilik sunyi dan malapkan lampu.

Kesukaran untuk tidur boleh terjadi apabila anak mengalami ketidakselesaan ketika
tumbuh gigi
. Jika mainan
teething
 tidak membantu, tanya kepada pakar pilihan lain untuk dicuba.

Terdapat kemungkinan juga
bayi sukar tidur
 kerana seronok bermain. Rutin tidur siang adalah sama seperti tidur malam – perlukan alunan lagu, penyusuan dan pelukan.

Bayi tidak lagi memerlukan waktu tidur siang

Pastinya anda akan tertanya-tanya, sampai bila bayi akan tidur pada siang hari, dan bagaimana jika selepas tempoh usia tertentu si manja tidak lagi mahu tidur siang? A
dakah tumbesaran mereka akan terganggu?

Itu adalah persoalan biasa yang sering bermain di fikiran ibu bapa.

Apabila semakin berusia, bayi akan
mengurangkan jumlah tidur pada waktu siang
mereka. Ia akan bergantung 100% kepada tahap kesediaan bayi itu sendiri.

Menjelang usia 3 – 4 tahun, si kecil mungkin tidak memerlukan langsung waktu tidur siang.
Jika ini berlaku,
ibu ayah
 tidak perlu khuatir.

Ini kerana waktu tidur malam akan menjadi lebih mudah dan mereka akan dapat tidur lebih lena dan berkualiti pada tempoh ini.

Daripada usia bayi baru lahir hingga ke akhir tahun pertamanya dan menginjak ke usia kanak-kanak, mendapat tidur yang mencukupi serta berkualiti adalah mustahak untuk perkembangan mereka. Ini termasuklah tidur di siang hari.

Tidak dinafikan membina ketetapan untuk tidur siang bayi agak sukar. Tetapi anda boleh mencipta pola bersesuaian dengan bayi untuk memastikan mereka tetap mendapat rehat yang mencukupi pada waktu siang.


Orang Kata Tidur Berpelukan Baru Syok, Ini Rupanya Maksud 8 Posisi Tidur Suami Isteri!

Tidur penting untuk kesihatan tubuh badan.
Namun, tahukah anda posisi semasa tidur anda dan pasangan boleh
mempengaruhi kualiti tidur dan kesihatan secara menyeluruh
?

Ia juga merupakan pengisyaratan berkaitan dengan kestabilan emosi anda terhadap pasangan suami isteri.

Jika pasangan suami isteri sedang mengalami konflik, mereka cenderung untuk tidur membelakangkan satu sama lain.

Namun, jika
pasangan anda gemar tidur membelakangkan anda, tidak bermakna mereka sedang marah ataupun sedih.

Setiap individu selesa dalam posisi semasa tidur masing-masing dan ia mempunyai makna bagi individu itu sendiri.

Artikel ini akan menyenaraikan 8 posisi semasa tidur dan kebaikan di sebaliknya.

#1 Posisi semasa tidur
spoon

Individu di belakang akan memeluk pasangan di hadapan mirip dua sudu yang diletakkan bersama.

Posisi ini seakan-akan orang hadapan dilindungi oleh orang yang memeluk di belakang.

Mungkin anda beranggapan bahawa
pasangan suami isteri gemar tidur dalam posisi ini
.

Baca juga:

Namun, menurut kaji selidik yang dibuat oleh syarikat Travelodge, kurang daripada 20% rakyat Britain yang tidur dalam posisi tersebut.

Posisi tidur ini bagus untuk
mereka yang sering berdengkur berbanding dengan posisi lain.

Walau bagaimanapun, buat sesetengah individu, ia agak merimaskan.

Mereka yang dipeluk sukar untuk bergerak
 dan mereka yang memeluk yang mengawal posisi tidur.

#2 Posisi
chasing spoon

Sama seperti posisi semasa tidur
spoon
,
chasing spoon
 kelihatan individu yang dipeluk cuba melarikan diri daripada pemeluk.

Mereka kebiasaannya tidur pada bahagian sebelah katil dan bukan di tengah-tengah.

Posisi ini terjadi disebabkan oleh mereka yang dipeluk inginkan ruang untuk tidur. Namun tidak dibenarkan oleh pemeluk.

Comel, kan?

Namun,
mereka yang ‘lari’ berisiko untuk jatuh katil. Kebiasaannya posisi ini berlaku separuh sedar.

#3 Posisi semasa tidur menghadap satu sama lain, bersentuhan

Mereka yang tidur dalam posisi ini nampak bahagia.

Tiada apa yang lebih membahagiakan selain daripada memandang muka pasangan sebelum dan selepas bangun tidur.

Namun, masalah biasanya berlaku ketika mereka sedang tidur, terutamanya jika salah seorang berdengkur.

Bayangkan anda sedang lena diulit mimpi sementara pasangan anda menghembuskan nafas mereka tepat ke muka.

Kalau yang
 tak berus gigi sebelum tidur tu, memang beraromalah bau nafas mereka.

Kaji selidik pada tahun 2014 yang dibuat oleh University Hertfordshire mendapati kira-kira 4% subjek yang terlibat tidur dalam posisi ini.

#4 Posisi tidur menghadap satu sama lain, tidak bersentuhan

Mereka yang mengalami konflik dalam hubungan cenderung untuk tidur dalam posisi ini.

Bukan bergaduh, tapi pasangan yang inginkan perhatian namun
 gagal untuk meminta atau memberikan sepenuh perhatian kepadanya.

Kebanyakan pakar berpendapat bahawa mereka yang didapati tidur dalam posisi ini perlu lebih jujur dan terbuka kepada pasangannya.

Namun, ada juga yang berpendapat, posisi ini tidak semestinya membawa pengertian negatif.

Mereka yang mengadakan ‘
pillow talk
’ sebelum tidur juga boleh tidur dalam posisi ini.

Jika ia benar, maka ia merupakan tanda bahawa anda seorang yang terbuka dan suka berkongsi masalah dengan pasangan.

#5 Membelakangi dan bersentuhan badan

Ini merupakan salah satu posisi semasa tidur yang lazim dalam kalangan pasangan yang bersama kurang daripada 1 tahun.

Ia turut dikenali sebagai posisi tidur ciuman belakang dan melambangkan
kemesraan di antara dua pasangan.

Baca juga:

Oleh sebab kedua-dua individu tidur dalam keadaan mengiring, ia mempunyai kebaikan yang hampir sama dengan posisi tidur
spoon
.

Anda akan berasa lebih selesa namun
 sendi tertentu, terutamanya bahagian yang ditindih akan sengal.

#6 Membelakangi dan tidak bersentuhan badan

Jika anda tidak bersentuhan tubuh semasa tidur,
ia tidak bermakna hubungan anda tidak intim.

Ia cuma memberikan isyarat secara tidak langsung anda perlukan kebebasan semasa tidur.

Walau bagaimanapun, jika anda dan pasangan sering tidur dalam posisi bersentuhan dan kini, bertukar kepada posisi ini, ia boleh disebabkan oleh beberapa perkara.

Salah satunya adalah konflik.

Mungkin sudah tiba masanya untuk anda berbicara dengan pasangan.

#7 Posisi tidur
cradle

seks

Seperti
spoon
, posisi semasa tidur ini juga bagai memberikan perlindungan dan dalam masa yang sama
 merapatkan jurang keintiman di antara pasangan.

Ia merupakan posisi di mana pasangan tidur dalam keadaan terlentang dan seorang lagi merehatkan kepala di atas dadanya.

Tangan dan kaki saling bertautan namun ia bukanlah satu posisi yang dianggap selesa.

Mungkin selesa bagi mereka yang baring di atas, namun tangan mereka yang terlentang, terhimpit menyebabkan ia kebas.

Oleh sebab posisi ini melibatkan sentuhan kulit ke kulit dan tampak lebih intim, ia boleh merangsang otak untuk merembeskan hormon yang dikenali sebagai oksitosin, hormon cinta.

#8 Cliffhanger

Apabila pasangan tidur berjauhan di atas satu katil, sehinggakan sebelah kaki tergantung di penjuru katil, ia melambangkan permasalahan dalam hubungan.

Kajian pada tahun 2014 oleh Universiti Hertfordshire yang melibatkan lebih daripada 1,000 subjek menunjukkan semakin jauh jarak tidur, semakin teruk hubungan sesebuah pasangan.

Oleh sebab
tidur merupakan salah satu aspek yang mempengaruhi kesihatan
, ia boleh terganggu disebabkan oleh masalah sebegini.

Saranan pakar adalah untuk anda dapatkan nasihat atau kaunseling daripada golongan profesional.


Jangan Biarkan Kaki Bengkak Masa Hamil Terus Menyakiti Anda, ATASI Dengan 6 Cara Ini!

Kebanyakan ibu mengandung akan mengalami isu bengkak kaki semasa tempoh kehamilan. Walaupun ia keadaan normal tetapi tiada salahnya untuk berasa bimbang disebabkan ketidakselesaan yang dialami.

Memahami punca dan cara terbaik untuk merawat masalah ini pastinya akan membantu untuk mendapatkan keselesaan sewajarnya
sepanjang berbadan dua.

Untuk mendapatkan lebih banyak info tentang Kehamilan, sila dapatkannya
di sini.

Mengapa ibu mengandung akan bengkak kaki?

Umumnya terdapat 3 sebab utama seorang
wanita sedang hamil
 untuk berdepan masalah kaki yang bengkak, iaitu:

Sepanjang kehamilan
, tubuh akan menghasilkan lebih banyak darah daripada biasa untuk
membantu tumbesaran bayi

Semasa
bayi dalam kandungan
 membesar, rahim akan menekan dan menyekat urat yang mengembalikan darah daripada kaki ke jantung

Perubahan hormon
 pada ibu mengandung menjadikan dinding urat lebih lembut, sekali gus menjejaskan sedikit fungsinya

Atas ketiga-tiga sebab di atas, darah anda cenderung berkumpul pada kaki.

Di sana, sejumlah kecil darah mengalir melalui saluran darah kecil ke dalam tisu dan menghasilkan pembengkakan yang dapat anda lihat dan rasai.

Bahagian bengkak kaki

Biasanya ibu mengandung akan mengalami
pembengkakan pada bahagian kaki

dan pergelangannya.

Anda mungkin berasakan jari tangan tampak sedikit besar – cukup untuk membuatkan cincin perkahwinan terasa ketat. Namun pembengkakan pada jari tidaklah begitu ketara.

Masalah bengkak ini sering terjadi pada
lewat kehamilan.

Ini disebabkan oleh graviti – sebarang cecair tambahan akan berkumpul pada bahagian kaki dan pergelangannya, khususnya jika anda lebih banyak
menghabiskan masa berdiri.

Usah bimbang kerana bengkak yang dialami tidak mendatangkan sebarang risiko kepada bayi dalam kandungan, cuma anda akan berasa tidak selesa.

Baca juga:

Tip mengurangkan pembengkakan

Sudah tentu bagi ibu mengandung yang mengalami masalah bengkak kaki ingin mengetahui cara untuk mengatasi keadaan itu, betul tak?

Terdapat beberapa perkara mudah dapat membantu membuatkan anda berasa lebih selesa, sekali gus mencegah daripada berlakunya pembengkakan.

Anda boleh cuba untuk:

#Kurangkan berdiri

Wanita yang sedang hamil
 disarankan untuk mengelak daripada berdiri terlalu lama.

Sekiranya boleh, ketika duduk, posisi kaki ditinggikan sedikit. Sekali sekala, secara perlahan-lahan luruskan kaki untuk meregangkan otot betis.

Semasa baring juga, pastikan kedudukan kaki ditinggikan sedikit.

#Tidur mengiring cegah bengkak kaki

Posisi tidur
 ibu mengandung juga memainkan peranan penting.

Sebaiknya anda digalakkan untuk tidur mengiring ke sebelah kiri.

Ia bertujuan untuk menghilangkan tekanan pada urat besar yang mengembalikan darah daripada bahagian bawah badan ke jantung –
inferior vena cava.

Di samping itu, anda juga boleh mengurangkan masalah pembengkakan pada kaki dengan meletakkan bantal sebagai pelapik bagi meninggikan bahagian kaki.

#Stoking mampatan

Untuk mengurangkan bengkak kaki, doktor mungkin akan menyarankan ibu mengandung untuk memakai seluar atau stoking mampatan pada siang hari.

Stoking mampatan dapat membantu aliran darah kembali ke jantung dan mengehadkan jumlah masalah bengkak yang akan anda alami.

#Aktif secara fizikal

Seorang
wanita yang sedang berbadan dua amat digalakkan untuk melakukan aktiviti fizikal
secara berkala setiap hari.

Anda boleh memilih untuk berjalan, mengayuh basikal pegun atau berenang di kolam.

Jika tidak pasti aktiviti senaman yang bersesuaian, dapatkan rundingan doktor untuk lebih kepastian.

#Berjalan atau berdiri dalam kolam

Umumnya tidak banyak penyelidikan mengenai penggunaan tekanan air dalam membantu mengurangkan pembengkakan kaki dan pergelangan kaki.

Walau bagaimanapun, berjalan atau sekadar berdiri di dalam
kolam air
 nampak membantu memampatkan tisu pada kaki dan dapat memberikan kelegaan sementara apabila mengalami masalah bengkak.

#Pakaian longgar

Pakailah pakaian longgar
 kerana baju yang ketat boleh menyekat aliran darah.

Elakkan daripada memakai stoking yang terlalu ketat pada bahagian pergelangan kaki atau betis.

Sekiranya anda perlu berdiri dalam jangka masa yang lama, cubalah bergerak dan menukar kedudukan dengan kerap.

Urut dan refleksologi juga dapat membantu mengurangkan bengkak kaki dan gejala yang berkaitan. Tetapi pastikan ia dilakukan oleh mereka yang pakar.

Seperkara perlu ibu mengandung ingat, walaupun bengkak yang dialami mengganggu anda tetapi sentiasa ingat untuk
minum secukupnya.

Menjaga jumlah pengambilan cecair harian penting untuk mengelakkan dehidrasi dan tetap berada dalam keadaan sihat.

Sentiasa berwaspada

Sebilangan besar wanita hamil mengalami bengkak pada kaki serta pergelangan kaki dan ia adalah satu keadaan normal.

Masalah ini biasanya akan hilang
sebaik sahaja selamat melahirkan anak.

Namun, ada kalanya bengkak kaki boleh menjadi petanda sesuatu yang lebih serius.

Segera dapatkan pemeriksaan jika:

Mengalami bengkak pada awal hari atau tidak berkurangan ketika berehat

Muka atau tangan turut mengalami bengkak

Bengkak yang dialami lebih banyak berbanding hari sebelumnya

Ini adalah
tanda amaran untuk pre-eklampsia
, iaitu tekanan darah tinggi yang disebabkan oleh kehamilan.

Ini adalah keadaan yang sangat serius bagi anda dan bayi.

Sekiranya sebelah kaki mengalami keadaan bengkak yang banyak, ia mungkin menunjukkan masalah lebih serius dengan salah satu urat anda, seperti trombosis urat dalam.

Untuk kedua-dua keadaan di atas, anda perlu melakukan pemeriksaan
segera!


Ada Orang Yang Tak Selera Nak Buang Air Bila Di Tandas Awam! Kenapa?

Paruresis atau sindrom pundi kencing malu adalah
masalah sukar kencing
yang
 akan bertukar serius jika tidak ditangani dengan segera. Namun, apa cara mengatasi susah buang air kecil tanpa privasi ini?

Walaupun nampak lucu, paruresis boleh memberikan kesan negatif terhadap hidup seseorang seperti masalah ketika bekerja.

 Penghidap sindrom pundi kencing malu mungkin tidak dapat bekerjasama ketika melakukan ujian air kencing.

Malah, mereka juga sukar untuk menaiki pengangkutan awam dan mungkin terpaksa
berhadapan dengan masalah sosial setiap hari
.

Disebabkan kondisi ini, penghidap paruresis hanya mampu membuang air kecil di rumah apabila tidak ada tetamu.

Malah, penyakit ini juga
merupakan sejenis fobia aneh
 yang mempunyai kelaziman yang sama dengan fobia untuk bercakap di tempat awam. Ia juga dikenali sebagai
pee-phobia
 atau fobia untuk membuang air kecil.

Sindrom pundi kencing malu boleh terjadi kepada lelaki atau wanita yang juga digelar retensi urin psikogenik kerana penghidapnya mempunyai rasa malu serta stres menggunung apabila
perlu membuang air tanpa privasi
i.

Mari ikuti penjelasan kami di bawah untuk mengetahui punca serta cara mengatasi susah buang air kecil ini.

Paruresis
, bukan disebabkan kondisi fizikal

Paruresis bukanlah sebuah kondisi fizikal malah, jika diperiksa, tidak ada apa yang rosak atau terjejas pada saluran urinari pesakit.

Selalunya,
paruresis berlaku sebagai sebuah fobia sosial
.

Sebagai contoh, pesakit mungkin mempunyai pengalaman buruk ketika diminta membuang air di tempat yang tiada privasi seperti
terpaksa membuang air di hadapan jururawat
 atau perlu kencing di dalam cawan.

Malah, mereka amat risau dengan insiden tersebut sehinggakan mereka rasa resah untuk membuang air kecil di tempat awam.

Selain itu, individu yang pernah menjadi
mangsa keganasan atau serangan seksual
 juga berupaya mengalami paruresis.

Bukan itu sahaja, mereka yang menghidap sindrom pundi kencing malu juga tidak mampu untuk membuang air kecil dengan normal tanpa privasi.

Rasa gelisah disebabkan perkara ini membuatkan otot
sphincter
 pesakit tertutup rapat dan menyukarkan mereka untuk membuang air.

Simptom paruresis

Simptom paruresis mungkin berbeza dari satu individu ke individu yang lain.

Namun, dalam kes yang sederhana dan teruk, pesakit lebih terdorong untuk memastikan mereka
 membuang air dalam keadaan privasi total
.

Malah, ada juga pesakit yang tidak boleh membuang air dengan aman jika perbuatan tersebut mengeluarkan sebarang bunyi.

Lebih teruk lagi,
jika pesakit berada di tempat awam
, mereka tidak boleh membuang air walaupun dipaksa.

Oleh sebab itu, mereka akan mengelak daripada minum air ketika keluar rumah
 supaya tidak perlu ke tandas
.

Selain itu, ada juga pesakit yang akan cuba membuang air sebanyak mungkin di rumah sebelum keluar.

Masalah ini juga boleh mengganggu kehidupan sosial penghidap parerusis kerana ada sebahagian daripada mereka yang mengelak untuk keluar dari rumah kerana tidak mahu berhadapan dengan situasi ini.

Bagaimana ia akan pengaruh hidup pesakit?

Sukar untuk pesakit paruresis bercerita mengenai kondisi mereka.

Disebabkan sindrom ini berpunca daripada fobia masa lampau, ia merupakan sesuatu yang pahit untuk ditelan.

Mereka juga tidak dapat
mengelak daripada rasa malu yang amat sangat
 mengenai kondisi mereka.

Oleh sebab itu, penghidap paruresis akan bertindak menyorokkan kondisi ini daripada ahli keluarga dan rakan-rakan mereka.

Bukan itu sahaja, rasa tertekan ini boleh
bertukar menjadi depresi jika ia berlarutan
 dalam jangka masa yang panjang.

Selain itu, pesakit paruresis selalunya akan mengelak daripada membuang air di tandas awam.

Ini merupakan cara mengatasi susah buang air kecil di tempat awam untuk penghidap sindrom pundi kencing malu.

Namun, amalan ini hanya akan membuatkan mereka menjadi semakin gelisah dan resah jika terpaksa
 menahan kencing dalam tempoh masa yang lama
.

Bukan itu sahaja, ada juga yang akan mengalami simptom kebimbangan seperti degupan jantung semakin laju, berpeluh-peluh, pitam dan juga menggigil.

Sindrom pundi kencing malu bukanlah sejenis kondisi yang boleh dipandang remeh.

Jika tidak dirawat, ia boleh melumpuhkan mental serta kehidupan sosial pesakit.

Cara mengatasi susah buang air kecil!

Ada beberapa langkah yang boleh dilakukan sebagai cara mengatasi susah buang air kecil ini. Sebagai contoh, pesakit boleh:

Melakukan terapi.
 Terapi tingkah laku kognitif boleh membantu pesakit untuk mengawal pemikiran mereka mengenai penggunaan tandas awam.

Cuba bawa bertenang
. Ada beberapa teknik yang boleh pesakit lakukan untuk bertenang dan relaks ketika membuang air di tempat awam seperti kawalan pernafasan.

Buka paip ketika membuang air.
 Walaupun nampak mudah, cara mengatasi susah buang air kecil ini mungkin dapat mengurangkan kegelisahan pesakit.

Mengambil ubat anti kegelisahan.
 Walau bagaimanapun, pengambilan ubat-ubatan merupakan langkah terakhir.

Kesimpulannya,
 ada banyak rawatan ataupun cara mengatasi
 susah buang air kecil ini.

Tetapi, apa yang penting, pesakit tidak seharusnya menyembunyikan kondisi ini daripada pengetahuan doktor.

Dengan rawatan seperti terapi dan sebagainya, pesakit sindrom pundi kencing malu boleh menjalani kehidupan yang normal seperti orang lain.


Selalu Suka Tarik Rambut Sendiri? Jaga-Jaga, Ia Mungkin Sebenarnya Tanda Gangguan Ini!

Trikotilomania
(trichotillomania)
, juga dikenali sebagai
trich,
 adalah keadaan apabila seseorang tidak dapat menahan keinginan untuk menarik
rambut
 mereka. Mereka boleh menarik rambut di kepala atau di tempat lain, seperti bulu kening atau bulu mata mereka.

Trikotilomania lebih kerap pada wanita, dianggarkan 1% hingga 2% orang dewasa dan remaja mengalami keadaan ini. Secara umum, trikotilomania adalah keadaan kronik yang akan datang dan berterusan dalam kehidupan individu jika gangguan itu tidak dirawat. Bagi sesetengah individu, gangguan ini boleh datang dan pergi untuk minggu, bulan, atau tahun pada suatu masa.

Usia permulaan yang paling biasa dalam kalangan remaja hingga awal dewasa. Rata-rata, biasanya antara 9 dan 13 tahun, dengan kemuncak antara 12 dan 13 tahun. Mungkin juga menarik rambut dapat dilihat pada bayi, tetapi perilaku ini biasanya hilang semasa perkembangannya.

Simptom t
rikotilomania

Selain menarik rambut berulang, simptom lain mungkin termasuk:

Berasa tegang sebelum menarik rambut atau ketika cuba menahan keinginan untuk menarik rambut

Berasa lega, berpuas hati, atau gembira selepas bertindak atas dorongan untuk menarik rambut

Kesakitan atau masalah dalam kerja atau kehidupan sosial mendorong menarik rambut

Mendedahkan tompok di tempat rambut yang telah ditarik

Kelakuan seperti memeriksa akar rambut, memutar rambut, menarik rambut antara gigi, mengunyah rambut, atau memakan rambut

Ramai orang yang mempunyai trikotilomania cuba menafikan mereka mempunyai masalah ini dan cuba menyembunyikan kehilangan rambut mereka dengan memakai topi, selendang, dan bulu mata palsu.

Punca

Tiada punca jelas yang menyebabkan keadaan ini. Ia mungkin:

Cara anda menghadapi tekanan atau kebimbangan

Ketidakseimbangan kimia di dalam otak, sama seperti
gangguan obsesif kompulsif
 (OCD)

Perubahan tahap hormon semasa baligh

Sejenis kemudaratan diri untuk mencari kelegaan dari tekanan emosi

Bagi sesetengah orang, menarik rambut boleh menjadi jenis ketagihan. Semakin menarik rambut, semakin mereka mahu terus melakukannya.

Diagnosis

Trikotilomania didiagnosis berdasarkan kehadiran tanda-tanda dan simptomnya. Tiada ujian khusus untuknya.

Doktor mungkin merujuk seseorang yang mempunyai simptom trikotilomania kepada ahli psikiatri atau pakar psikologi, yang boleh menemubual seseorang itu dan melihat sama ada mereka mungkin mempunyai gangguan kawalan impuls.

Rawatan

Kedua-dua kaedah rawatan yang telah dikaji secara saintifik dan didapati berkesan adalah terapi tingkah laku dan ubat-ubatan, yang biasanya digunakan dalam gabungan.

Terapi.
 Dalam terapi tingkah laku, seseorang mempelajari kaedah berstruktur untuk mengesan simptom dan tingkah laku yang berkaitan, meningkatkan kesedaran menarik, menggantikan tingkah laku yang tidak sesuai dan beberapa teknik lain yang bertujuan membalikkan “kebiasaan’ menarik.

Ubat-ubatan.
 Walaupun ubat-ubatan jelas membantu sesetengah orang untuk sementara waktu, simptom mungkin akan kembali apabila ubat dihentikan kecuali terapi tingkah laku dimasukkan ke dalam rawatan. Ubat-ubatan boleh membantu mengurangkan kemurungan dan simptom obsesif-kompulsif yang mungkin dialami oleh seseorang.

Hello Health Group tidak menyediakan nasihat perubatan, diagnosis, atau rawatan.